Hallituksen työllisyystavoite täyttyi – taustalla on hyvä talouskehitys sekä kiistojakin aiheuttaneita rakenneuudistuksia – Forssan Lehti\nHallituksen työllisyystavoite täyttyi – taustalla on hyvä talouskehitys sekä kiistojakin aiheuttaneita rakenneuudistuksia\nJuha Sipilä, Petteri Orpo ja Jari Lindström ovat varmasti tyytyväisiä työllisyysasteen nousemisesta 72 prosenttiin. Arkistokuva. Kuva: Joel Maisalmi\nTilastokeskus kertoo, että marraskuun aikana työllisyysasteen trendi oli 72,0 prosenttia. Tämä tarkoittaa sitä, että pääministeri Juha Sipilän (kesk.) hallituksen työllisyystavoite täyttyi.\nHallituskauden alussa tavoitteeseen pääsemistä pidettiin hyvin vaikeana, mutta tänä vuonna se oli jo odotettavissa. Työllisyysluvut ovat olleet kesästä lähtien lähellä 72 prosenttia.\nTilastokeskuksen työvoimatutkimuksen mukaan työttömiä oli marraskuussa 168 000, mikä oli 22 000 vähemmän kuin vuosi sitten. Työllisiä oli puolestaan 38 000 enemmän kuin vuosi sitten. Työttömyysaste oli marraskuussa 6,2 prosenttia eli 0,9 prosenttiyksikköä pienempi kuin vuotta aiemmin.\nTilastokeskuksen uutinen oli mieluinen hallitukselle.\n– Hienoja uutisia. Työllisiä on 121 000 enemmän hallituskauden alkuun verrattuna! Monessa kodissa joulua vietetään valoisimmissa tunnelmissa kuin aikaisemmin. Työllisyystoimia on jatkettava, jotta pääsemme yli 75 prosentin työllisyyteen, valtiovarainministeri Petteri Orpo (kok.) iloitsi Twitterissä.\nTaustalla monia muutoksia\nMiksi työllisyys on parantunut näin hyvin? Hallituspuolueet ottavat auliisti kunniaa itselleen ja oppositio kiittää maailmantalouden hyvää kehitystä ja viennin vetoa.\nSuomalaisten työllistymiseen ovatkin kokonaisuutena vaikuttaneet monet seikat.\nElinkeinoelämän tutkimuslaitos Etla on tutkimuksissaan antanut myös hallituksen teoille tunnustusta yleisen talouskehityksen ohella.\n– Havaitsimme, että Suomen kustannuskilpailukyky on selvästi parantunut kiky-sopimuksen ansiosta. Tämän lisäksi on toteutettu rakenteellisia uudistuksia, jotka ovat lisänneet työn tarjontaa. Uudella kikyn tapaisella kustannustason alentamisella tuskin kuitenkaan voidaan lisätä työllisyyttä jatkossa, joten työn tarjontaa lisääviä ja tuottavuutta vahvistavia uudistuksia on syytä jatkaa, Etlan toimitusjohtaja Vesa Vihriälä kertoi marraskuussa.\nRakenteellisiin uudistuksiin kuuluvat muun muassa työttömyysturvan keston lyhentäminen, päivähoitomaksujen alennus, työn verotuksen keventäminen, työttömien haastattelut ja niin sanottu aktiivimalli.\nMonet näistä ovat aiheuttaneet kiistelyä niin eduskunnassa kuin työmarkkinoilla. Palkansaajajärjestöt eivät ole olleet Sipilän hallituksen kaikkiin toimiin ihastuneita, mutta suostuivat kuitenkin esimerkiksi kiky-sopimukseen, joka on ilmeisesti ollut työllisyyden näkökulmasta toimiva ratkaisu.\nEtlan arvion mukaan kikyn ja rakennetoimien yhteisvaikutus on ollut 34 000 – 56 000 työpaikkaa eli keskiarvoksi tiivistettynä 45 000 työpaikkaa.\nTulevaisuudessa työllisyyden hoito tarvitsee todennäköisesti täysin uusia keinoja, koska koko työelämä on muun muassa digitalisaation myötä murroksessa.\n– Toivon sydämestäni, että tuleva hallitus jatkaa sitä hyvää työtä, jota me olemme suomalaisten työpaikkojen eteen tehneet. Työn tekeminen on murroksessa, se on epäsäännöllisempää ja tuloja voi tulla eri lähteistä. Työelämän sääntöjä on pakko muuttaa vastaamaan nykyajan yhteiskuntaa. Siihen tarvitaan uudenlaista ajattelua, ei vanhasta kiinni pitämistä, työministeri Jari Lindström (sin.) sanoo.\nUusia työpaikkoja tulee yhä\nUusia avoimia työpaikkoja ilmoitettiin työ ja elinkeinotoimistoihin marraskuun aikana 50 200, mikä on 4 300 enemmän kuin edellisen vuoden marraskuussa.\nKaikkiaan työ ja elinkeinotoimistoissa oli marraskuussa avoinna 96 500 työpaikkaa, mikä on 11 100 enemmän kuin vuosi sitten.\nTyöpaikoista täytettiin marraskuun aikana 9 200, joista 4 000 työ ja elinkeinotoimiston hakijalla.\nUudet avoimet työpaikat olivat lisääntyneet kuudessa ammattiryhmässä: eniten palvelu ja myyntityöntekijöiden (1 600), rakennus, korjaus ja valmistustyöntekijöiden (1 200), prosessi ja kuljetustyöntekijöiden (1 000) sekä muiden työntekijöiden (500) ryhmissä.\nUusien avoimien työpaikkojen lukumäärät vähenivät eniten erityisasiantuntijoiden (200) sekä asiantuntijoiden (100) ryhmissä.\nUudet avoimet työpaikat olivat marraskuussa lisääntyneet eniten palvelu ja myyntityöntekijöiden, rakennus, korjaus ja valmistustyöntekijöiden, prosessi ja kuljetustyöntekijöiden ryhmissä. Arkistokuva Kuva: Slotte Clas-Olav\nAsiasanatAvoimet työpaikat Elinkeinoelämän tutkimuslaitos (Etla) hallitus Taloussuhdanteet Työelämä Työllisyys Työllisyys ja työttömyys Työllisyysaste työpaikka työttömyys


Saksa kriminalisoi Isis-järjestön värväystoiminnan - Ulkomaat - Uutiset - MTV.fi\nSaksa kriminalisoi Isis-järjestön värväystoiminnan\nJulkaistu 12.09.2014 15:41\nSaksa on kriminalisoinut ääri-islamilaisen Isis-järjestön propagandan ja värväystoiminnan sekä järjestön symbolien esittämisen. Kielto pitää sisällään myös Isis-järjestön sosiaalisessa mediassa harjoittaman propagandan. Sisäministeri Thomas de Maizieren mukaan Isis-järjestö on uhka yleiselle turvallisuudelle myös Saksassa. Mainos (uutinen jatkuu alla)\nMinisterin mukaan yli 400 saksalaista on liittynyt järjestön riveihin Syyriassa ja Irakissa, ja noin 40 on kuollut taisteluissa ja itsemurhahyökkäyksissä. Saksassa on de Maizieren mukaan tällä hetkellä yli sata taistelukokemusta hankkinutta jihadistia. De Maizieren mukaan turvallisuusviranomaiset eivät yksin voi estää nuorten muslimien radikalisoitumista, vaan siinä tarvitaan myös vanhempien, sisarusten, naapurien ja ystävien apua. De Maiziere kiittää Saksan muslimijärjestöjen roolia Isis-järjestön vastustamisessa. Australia nosti terroriuhasta varoittavaa arviotaan 12.9.2014\nCIA: Isis-järjestöllä paljon arvioitua enemmän taistelijoita 12.9.2014\nMTV UUTISET - STT - Reuters-AFP\nEU julkaisi uudet pakotteet – "Suomen syöjä" mukana listalla\nRuotsidemokraatit leikkaisivat maahanmuuttoa 90 prosentilla


Näillä neuvoilla uusavutonkin rohkenee patikoimaan – "Luota itseesi" | Yle Uutiset | yle.fi\nNäillä neuvoilla uusavutonkin rohkenee patikoimaan – "Luota itseesi"\nLauantai 29.8. on Suomen Retkipäivä. Tärkeintä retkelle mielivälle on luottamus siihen, että pärjää.\nAnneli Lappalainen / Yle\nMoni mielii metsään ja haaveissaan näkee itsensä rinkka selässä seikkailemassa luonnon armoilla. Jos partio ei kuitenkaan lapsena kiinnostanut, voi vaellusretkelle lähteminen hirvittää: Entä jos eksyy? Jaksaako kävellä? Osaako tehdä tulet ja mitä siellä edes voi syödä? Onko puukko pakko ottaa mukaan?\n– Jos ei ole kauheasti luonnossa liikkunut niin kannattaa aloittaa päivän mittaisesta retkestä, jolla ei jäädä yöksi luontoon, palvelupisteen hoitaja Tiina Linsén Metsähallituksesta sanoo.\n– Jos hirvittää lähteä yksin, voi pyytää kokeneemman kaverin mukaan tai lähteä opastetulle retkelle. Mutta jos kohteessa on merkityt polut ja taskussa on kartta alueesta, niin kovin kummoisia taitoja ei tarvita. Tärkeintä on lähteä avoimella mielellä ja luottaa itseensä ja omaan tekemiseensä, Linsén toteaa.\nHuomioi sää, varusteet ja ruoka\nVaikka hyvällä itseluottamuksella pärjää päivän retkellä pitkälle, on joitakin perusasioita, joita metsään mennessä on syytä muistaa.\n– Ensimmäisenä kannattaa selvittää säätila. Täytyy tiedostaa keli ja varata varusteet sen mukaisesti. Samoin kuin syömiset ja juomiset täytyy huomioida sään mukaan. Esimerkiksi hellepäivänä on syytä ottaa reilusti vettä mukaan etenkin jos retkikohteessa ei ole vesipisteitä. Reitti kannattaa myös suunnitella niin, ettei vettä tarvitse kantaa mukana monta kymmentä kilometriä, Linsén sanoo.\n– Hyvät kengät ovat retkeilyssä a ja o. Edellisenä päivänä ostettuja kenkiä ei kannata laittaa jalkaan vaan niiden pitää olla sisäänajetut. Sillä ei ole väliä onko retkeilyasu maksanut tuhat euroa vai viisikymppiä vaan tärkeintä on käytännöllisyys.\nMetsähallituksella on ympäri Suomea useita retkeilyreittejä, jotka merkitty selkeästi maastoon.Sini Salmirinne / Yle\nVarusteiden käytännöllisyydessä on hyvä muistaa, että niiden täytyy kestää läpi retken. Parin euron pieneen pussukkaan mahtuva sadeviitta voi toimia festareilla, mutta repeää helposti kun selässä on rinkka ja matka taittuu metsässä. Päiväretkelle ei välttämättä tarvitse edes ottaa sadevarusteita, mutta pidemmällä retkellä kaikki mahdollinen on syytä pakata vedenpitävästi muovipusseihin. Etenkin tulitikut.\n– Reppuun syytä pakata puukko, pätkä narua, tulitikut sekä ensiapupakkaus, jossa on sidetarpeet sekä kyypakkaus. Ilmastointiteippi on myös kätevä joka paikan apu, Linsén kertoo.\nOsaatko vuolla ja tehdä nuotion?\nPerinteinen ruoka etenkin päiväretkellä on makkara. Jo kahden päivän reissulla ruuan säilyvyys on kuitenkin otettava huomioon, eikä tolkuttoman painavaa ruokasäkkiä jaksa kantaa kilometrikaupalla.\n– Trangian kun ottaa mukaan, niin voi valmistaa pataruokatyyppistä ruokaa, makaroonia, mitä tahansa. Aloittelijalle sekin on jo retki, että on pari tuntia luonnon helmassa valmistamassa ruokaa, Linsén sanoo.\nRetkeily vaatii joitakin erityistaitoja, mutta ei mitään, mitä jokamies tai -nainen ei oppisi.\n- On hyvä olla ymmärrys siitä miten karttaa luetaan ja kompassia luetaan. Puukkoa pitäisi osata käyttää ja tietää, että jos joutuukin turvautumaan pintavesiin, niin ne täytyy keittää. Tulentekotaidot pitäisi myös olla. Pitää olla ilmavasti ladottuna pieniä, kuivia puita.\nOn täysin sallittua ottaa mukaan esimerkiksi sytytyspaloja helpottamaan tulentekoa. Ja jos ruuat valmistaa trangialla, ei nuotiota ole pakko tehdä lainkaan.\n– Jokamiehen oikeudet (siirryt toiseen palveluun) on hyvä tietää, sillä luonnossakaan ei saa olla kuin pellossa, Linsén muistuttaa.\nPitempää retkeä ensi kertaa suunnitteleva saa apua luontoon.fi-sivuston Retkeilijän ABC:stä (siirryt toiseen palveluun). Linsén kannustaa lähtemään rohkeasti metsään.\n– Se on kivaa ja mukavaa, ja luonnossa on useinkin hyvällä tuulella. Tai jos ei sinne mennessä ole jo hyvällä tuulella niin ja tulee hyvälle tuulelle. Luontoliikunnan merkitys kasvaa koko ajan ja luonnon parantavat ominaisuudet on tunnustettu moneen kertaan.\nNuotiolla maistuu myös nokipannukahvi.Yle\nKotimaan uutisetluontoretkeilyveitset (välineet)reputTulitikutLuontoharrastuksetruoatErätuotteetEnsiapupakkaukset\nKatso suorana: Mitä rajoituksia puretaan ensimmäisenä? – Keski-Suomi siirtyy koronaepidemian perustasolle Jyväskylää lukuunottamatta


10 syytä osallistua juoksukouluun ja -valmennukseen - Vastaisku ankeudelle\nTänä syksynä yksi parhaimpia asioita, joita olen saanut kokea, on yhteistyö Vauhtisammakon kanssa ja tiistainen juoksuvalmennusryhmämme. Olen tykännyt juoksusta jo lapsesta lähtien, oikeastaan aina, jos ei ota lukuun viimeistä kuutta vuotta, jolloin valloilla oli enemmänkin vuorotteleva viha-rakkaussuhde juoksuun kuin innostus ja intohimo. Moni asia vaikutti siihen, ettei juoksu vain ole kulkenut nyt ekaluokkalaisen kuopuksen syntymän jälkeen, kuten painon jojottelu ja ylipaino, ylikunto, kolme neljä huonosti nukuttua vuotta ja juoksijan polvi, jonka kuntoutus vei aikansa. Tässä 10 syytä osallistua juoksukouluun ja -valmennukseen.\nViha-rakkaussuhde juoksuun on muuttunut rakkaudeksi\nEnsimmäisen maratonini jälkeen kesäkuussa aloin huomata, että kun lisäsin radikaalisti juoksua ja kilometrejä, juoksu ei enää tuntunut nihkeältä tai raskaalta, miltä se oli tuntunut ensimmäiset viisi kuukautta tauon jälkeen. Viimeistään nyt syksyn ja Vauhtisammakon myötä viha-rakkaussuhde juoksuun on muuttunut puhtaaksi rakkaudeksi. Ja vaikka olen juossut elämässäni kuitenkin kohtuullisen verran ihan lapsesta, tuntuu, että olen oppinut tänä syksynä ihan hirveästi. Olen oppinut ihan uutta ja palautellut mieleeni vanhaa jostain Solvallan ja Varalan urheiluopistoajoiltani. Valmennusryhmämme ohjaajat, Anni Junior ja Mikko Liukka, ovat olleet ihan älyttömän motivoivia. He ovat pistäneet meidät hommiin, huumoria unohtamatta. Muutaman kerran olen käynyt myös torstaisessa juoksukoulussa, jossa myös henki on ollut älyttömän hyvä. Ilman mahtavia kanssajuoksijoita tuskin olisin esimerkiksi pinkonut ylös Malminkartanon jätemäen hiekkatietä erään rankan työpäivän jälkeen. Juoksukoulussa tehdään samoja juttuja kuin valmennuksessakin, toki porukkaa on enemmän. Mutta ensi kevään Helsingin juoksukoulut pitävät sisällään myös yksilöllistä valmennusta.\nMitä itselle on jäänyt käteen juoksuvalmennuksesta?\n1 Juoksen nykyään mielelläni ylä- ja alamäkiä. Ennen oli vauhti ja kunto loppua kesken ylämäissä ja alamäissä jarruttelin, minkä ehdin, mutta nyt on tekniikka hallussa ja kummankin painelen kovaa. Entisestä tasamaan rakastajasta on tullut mäkien ystävä!\nYlämäissä huomaan, että asento ja tekniikkani on parantunut: polvet nousevat korkeammalle, kädet tekevät kunnolla töitä ja kyynärpäät viistävät läheltä kylkiä eivätkä aukea sivuille, ja keskikehon kannatus on parantunut. Kun kädet tekevät töitä, tuntuu, että jalatkin jaksavat! Alamäet nykyään juoksen alas entisen hipsuttelun sijaan. Puolisoni totesi pari viikkoa sitten lenkillä, että minkä ihmeen spurtin otit alamäessä. No en ottanut, juoksin vain.\n2 Tekniikka on parantunut myös tasamaalla. Askel on pidempi, mutta askelkontakti tulee suoraan kehon alle. Polvet nousevat korkeammalle. Keskikroppakin on juoksussa ihan eri tavalla mukana kuin ennen. Juoksin ennenkin melko päkiäpainotteisesti, joten sitä ei ole tarvinnut kovasti opetella. Katse pysyy eteen ja kauas, eikä maahan. Siinä on ollut eniten tekemistä, varsinkin pimeällä juostessa tuntuu, ettei uskalla luottaa siihen, ettei maassa ole yllätyksiä. Muistan myös paremmin pitää lantion suorana ja eteenpäin.\n3 Juoksen nykyään millä tahansa ilmalla. Ennen olin mukavuudenhaluinen juoksija enkä tosiaankaan edes harkinnut juoksemista sateella tai pakkasella. Toki kovalla pakkasella treenit siirtyvät juoksumatolle, mutta aika kylmällä ilmalla voi vielä juosta, kun on pukeutunut oikeisiin varusteisiin. Sade ei ole haitannut juoksujani eikä edes kova tuuli. Kun olen merkinnyt kalenteriin juoksutreenin, menen, oli ilma millainen tahansa.\n4 Olen oppinut pukeutumaan itselleni sopivasti juostessa. Juoksin ennen ihan liian runsaissa vaatteissa. Tänäänkin aamulla kipittäessäni kymppiä tuolla harmaassa maisemassa +5 asteessa, oli pakko riisua hanskat ja teki mieli riisua juoksutakkikin. Olisin pärjännyt ohuella pitkähihaisella juoksupaidalla! Mutta taidan olla kuumakalleimmasta päästä juoksijana. Tänään tosin näin miehen, jonka juoksuasu koostui shortseista, pitkistä sukista ja pitkähihaisesta juoksupaidasta.\n5 Olen löytänyt motivaatiota juosta hitaasti. Jossain vaiheessa kesää tuntui, että kunnon parantumisen myötä alkoi juoksuvauhti kiihtyä. Tahtia on ollut paikoin pakko löysätä, kun valmentajatkin ovat muistutelleet siitä, että pitää juosta myös kevyesti ja hitaasti. Itse olen tahkonnut noita waldniel-lenkkejä eli 3 minuuttia juoksua 1 minuutti kävelyä (vaihtelevasti 75 minuutista 90 minuuttin) alle 130 keskisykkeillä. Aluksi se tuntui siltä, että apua, en voi juosta ollenkaan, muuten sykkeet menevät tavoitteen yli, mutta nyt kun kunto on parantunut, sykkeet ovat selkeästi madaltuneet.\n6 Kilometrin vedot houkuttelevat. Paitsi että pitää juosta rauhallisesti, pitää juosta myös kovaa. En olisi koskaan yksin ilman juoksuohjelmaa alkanut vetää noita kilsan vetoja. En, vaikka olisin lukenut mistä tahansa maratonohjelmasta netistä, että niitä kannattaa tehdä. Alkusyksystä kilsan vedot kolmen minuutin palautuksilla tuntuivat raskailta, mutta nyt kun niitä olen viikottain tehnyt, ne ovat alkaneet sujua. Niistäkin huomaa sen oman kunnon parantumisen. Ja vaikka välillä tuntui, että mitä järkeä niitä on tahkota, että juoksisin mieluummin pidempiä lenkkejä ja keräisin kilometrejä, uskon täysin niiden kuntoa parantavaan vaikutukseen. Huvitti, kun jo tänään aamulla suunnittelin sitä, mihin menen huomenna juoksemaan vetoja ja pohdin, onko siellä tarpeeksi mäkiä! Aluksihan juoksin niitä radalla, mutta kuten Anni Junior viime treeneissä totesi, ei juoksukisatkaan ole tasaisella radalla, vaan vaihtelevassa maastossa.\n7 Tavoitteeni ovat kirkastuneet. Ensi vuonna odottavat ainakin Berliinin puolikas, Tukholman 40-vuotisjuhlamaraton ja Trondheimin maraton. Olenhan sanonut ääneen myös sanan ultra, mutta sen aika tulee sitten kun tulee jos tulee, ehkä pitää kirjata se omaan aarrekarttaan. Nyt uskon täysin mahdollisuuksiini parantaa maratonaikaani 5:06 jopa tunnilla. Berliinin puolikkaalta lähden hakemaan 1:50 aikaa. Jos juoksut sujuvat näin hyvin, uskon, että se on oikeasti mahdollista.\n8 Kehonhuolto ei ole enää pakkopullaa. Minä, joka huolsin kehoani noin kolmevitokseksi asti vähän miten sattuu ja liian vähän, olen oppinut nauttimaan venyttelystä, foamrollerilla rullauksesta ja olen myös ymmärtänyt säännöllisen hieronnan tärkeyden. En enää ”unohda” venyttelyjä eli jätä niitä vain laiskuuttani tekemättä. Tajuan, että nekin ovat osa juoksijan arkea, jos haluaa juosta ja pitää kehonsa kunnossa.\n9 Olen löytänyt armollisuutta. Viime viikolla kirjoitin, kuinka olin aloittanut marrasputken. Juoksin kaksi viikkoa putkeen eli 14 päivänä, mutta sitten tuli niin tiukkaohjelmaisia päiviä, että olisin ehtinyt juoksemaan vasta myöhään illalla. Ja kun mieluiten menen sänkyyn jo klo 21, niin ajattelin, että olkoon, meikä skippaa. Eikä se yllätyksekseni tuntunut ollenkaan pahalta, vaan olin todella tyytyväinen siihen, että en pakota itseäni tekemään mitään, mikä ei todella oikeasti kutsu minua. Minulle eivät sovi tiukat säännöt, kieltäminen ja kontrolli enää, ja hyvä niin.\n10 Olen tutustunut uusiin ihmisiin. Juokseminen on tuonut elämääni monia uusia ihmisiä. Kaikista heistä en välttämättä tiedä mitään muuta kuin sen, että hekin rakastavat juoksemista. Se riittää!\nSuosittelen juoksukoulua ja -valmennusta lämpimästi\nIhan koko sydämestäni suosittelen juoksuvalmennusta tai juoksukoulua jokaiselle, joka haluaa oppia uutta juoksusta, kehittyä juoksijana ja saada myös palautetta juoksustaan. Maanantaina 20.11. kannattaakin suunnata Vauhtisammakon sivuille, sillä silloin tulevat Helsingin kevään 2018 juoksukoulut ja -ryhmät myyntiin. Turkuun ja Tampereelle voikin jo ilmoittautua.\nP.s. Vielä ehdit osallistua kosmetiikkapaketin arvontaan!\nPuoli vuotta tipattomalla\najatuksia, hyvinvointi, juokseminen, juoksu, juoksukoulu, juoksuryhmä, juoksuvalmennus, lifie, oma elämä, Vauhtisammakko, yhteislenkit


Siskon keittiössä: Raparperipiirakka - Palasia Arjestani\nYleinen | 22.7.2015\nSain Kuopion reissulla tehtäväkseni tehdä päiväkahville raparperipiirakan oman maan raparpereista. Siinä tehdessä tajusin etten muuten ole aiemmin raparperipiirakkaa tehnytkään! Sisko on mestarileipuri, ja vaikka ohje olikin vain aineksia paperilla ilman sen tarkempia ohjeita, niin piirakka saatiin pöytään ja oli muuten ehkä paras koskaan maistamani raparperipiirakka! Ohje on helppo ja nopea toteuttaa ja lopputulos mitä parhain 🙂\npohjan päälle noin litra pilkottua raparperia\nValmista ensin pohja. Sulata voi mikrossa tai kattilassa. Vatkaa munat ja sokeri vaahdoksi. Lisää sekaan kaikki muut pohjan ainekset ja sekoita tasaiseksi sähkövatkaimella. Voitele pyöreä piirakkavuoka ja levitä taikina vuokaan. Voit tehdä piirakan myös pellille, mutta silloin piirakasta tulee ohuempi. Ripottele pilkotut raparperit pohjan päälle.\nValmista muruseos. Sekoita huoneenlämpöinen pehmeä voi, vehnäjauhot ja sokeri käsin murumaiseksi taikinaksi. Ripottele muruset raparperien päälle. Paista piirakkaa uunin keskitasolla 200 asteessa noin 30 minuuttia tai kunnes pinta on kauniin kullanruskea.\nNautiskele kauniissa kesäsäässä hyvässä seurassa. Maistuu varmasti myös vaniljakastikkeen tai jätskin kanssa!\nMmm… Raparperiherkut on niiiiin hyviä 🙂\nJa aivan liian harvoin tulee niitä tehtyä!\ntuo piirakka lähti multa tänään testaukseen ja oli kyllä ihan super hyvää!! tosin korvasin pohjataikinan sokerit intiaanisokerilla (koska normisokeria ei löytynyt kaapista kuin muruseokseen) mutta se ei kyllä yhtään haitannut:) tulen tekemään toistekkin!:)\nMä tykkäsin myös tästä todella paljon! Olisin varmasti syönyt enemmänkin kuin kaksi palaa ellei siskon suursyömäri poika olis ehtinyt ensin 😀 Hyvä tietää, että intiaanisokeri käy myös!


Verkko- ja pelikulttuurin tutkimusta\nKirjoittaja Aihe: Verkko- ja pelikulttuurin tutkimusta (Luettu 570 kertaa)\n« : Toukokuu 15, 2019, 01:29:57 »\nJaan nyt alla olevan tiedotteen ja ehkä joskus tulevaisuudessa muutakin.\nAihepiiriin liittyvä keskustelu on luonnollisesti tervetullutta.\nFilosofian maisteri Lasse Hämäläinen väittelee suomen kielen alalla Helsingin yliopistossa lauantaina 8.6.2019 klo 12 tutkimuksellaan »Nimet verkossa – Tutkimus verkkoyhteisöjen käyttäjänimistä ja virtuaalisen minigolfpelin radannimistä». Vastaväittäjänä on yliopistonlehtori Unni Leino Tampereen yliopistosta ja kustoksena professori Terhi Ainiala.\nPaikka on Metsätalon sali 1 (Unioninkatu 40, Fabianinkatu 39). Väitöskirja on sähköisenä luettavissa osoitteessa https://ethesis.helsinki.fi/ noin viikkoa ennen väitöstä.\nKaikki eivät välttämättä tiedä, että tohtorinväitöstilaisuudet ovat julkisia ja kaikille avoimia. Yleisön rivijäseneltä ei nykyään vaadita muuta kuin asiallista käytöstä ja perussiistiä arkipukeutumista. Väitöstilaisuuksiin liittyvästä tapakulttuurista on toki hyvä olla suuntaa-antavasti perillä.\nVs: Verkko- ja pelikulttuurin tutkimusta\n« Vastaus #1 : Toukokuu 16, 2019, 14:28:32 »\nMuistan kun aikoinaan Aapelissa joku oli tehnyt gradun sen sivuston nimimerkeistä. Se käsitti, että millä perusteella ne oli valittu ja että pitääkö sen alkaa isolla kirjaimella (pitää, mun mielestä) ja että saako olla numeroita jne.\n« Vastaus #2 : Toukokuu 16, 2019, 19:58:04 »\nKuulostaa mielenkiintoiselta, riippuen aikataulusta voisi mennä kuuntelemaan.\n« Vastaus #3 : Toukokuu 23, 2019, 10:02:49 »\nRelevanttia aiheeseen, joku teki laivatytöistä gradunsa.\n« Vastaus #4 : Toukokuu 23, 2019, 13:18:57 »\nLainaus käyttäjältä: bitofhope - Toukokuu 23, 2019, 10:02:49\nNäitä lisää, sitä varten säie on olemassa.\nLueskelin heti muutamia sivuja, varsinkin kohdista »4.2.2 Who is the Admiral?» ja »4.2.3 The Admiral and the kanmusu». Suomenkielisessä tiivistelmässä lukijaa pelotellaan Foucault’n [fuko·n] diskurssianalyysillä, mutta kyllä suuri osa lopputyön tekstistä on suorasanaista, melko helppolukuista ja asiallista pelin ja sen hahmojen kuvailua.


Kansainvälisen tanssin päivän julistus 29.4.2018 | STOPP ry\nKansainvälisen tanssin päivän julistus 29.4.2018\nKirjoittajalta STOPP ry | 24.4.2018\nJuhlistaakseen Kansainvälisen teatteri-instituutin (ITI) 70-vuotispäivää ITI:n tanssikomitea pyysi tänä vuonna tanssin päivän julistukset viideltä tanssitaiteilijalta, jotka toimivat eri puolilla maailmaa: Aasian-Tyynenmeren alueella, Afrikassa, Arabimaissa, Euroopassa ja Latinalaisessa Amerikassa. Tanssin tiedotuskeskus kokosi julistuksista suomenkielisen yhteenvedon. Alkuperäiset julistukset ovat ladattavissa englanniksi ja monilla muilla kielillä osoitteessa https://www.international-dance-day.org/messageauthor.html .\nKansainvälistä tanssin päivää on vietetty jo vuodesta 1981. Tänä vuonna Suomessa sitä vietetään koko viikon ajan 23.–29.4. Kansainvälisen tanssin päivän julistuksia on ollut tapana lukea julkisesti ennen tanssin päivään 29.4.2018 osuvia esityksiä, päivän tapahtumissa ja tanssikouluissa.\nJulistukset ovat antaneet: Salia Sanou, Georgette Gebara, Willy Tsao, Marianela Boán, Ohad Naharin.\nNykyisessä maailmantilanteessa tanssitaiteilijat eivät halua ummistaa silmiään vallitsevalta sekasorrolta, vastakkainasetteluilta ja niiden aiheuttamalta inhimilliseltä hädältä. Taiteilijoiden viesti maailmalle on hyvin yksimielinen:\nTanssin kieli ei tunne kulttuurirajoja, se on lähtökohtaisesti kansainvälistä.\nTaide ehkäisee konflikteja, ja tanssilla on parantava voima.\nTanssi on lause, joka kertoo kauniimmin kuin mikään puhuttu kieli: Me olemme yhtä.\nMarianela Boán, Kuuba\nKoreografi, tanssija, opettaja\nSanon jokaiselle joka on joutunut lähtemään pois – maanpakolaiseksi tai muuten: Sinulla on mukanasi koti, jota ei mikään tai kukaan voi sinulta riistää: sinun oma ruumiisi.\nSinun ruumiisi alkaa ennen sinua ja se on koti jossa kaikki sinun rituaalisi tapahtuvat.\nRuumiissasi sinulla on tanssi, joka pelastaa sinut.\nTanssija, koreografi, joka on työskennellyt mm. pakolaisleireillä Burkinassa ja Burundissa\nVoisinko koreografina ja tanssijana, joka on saanut kokea rikastuttavia kohtaamisia kaikkialla maailmassa, kääntää katseeni pois meitä ravistelevasta kaaoksesta ja ennen kaikkea siirtolaisten hädästä? – En.\nTyöskennellessäni pakolaisleirillä näin, miten liike voi tuoda harmoniaa hirveisiinkin olosuhteisiin, miten liikkeeseen sisältyy oivallus, tarina joka alkaa tanssia. Tanssia rikkoakseen yksinäisyyden, odotuksen, tuskan; tanssia sytyttääkseen valon katseeseen; tanssia torjuakseen pelon – tanssia ja tanssia vain.\nTanssi on tärkeintä taidetta: Siihen sisältyy universaalia, aikojen halki kulkenutta tietoa; se heijastaa kulttuureja ja perinteitä, jotka yhdistävät kansoja. Tanssissa on merkitys.\nGeorgette Gebara, Arabimaat\nTanssija, koreografi, Libanonin Kansallisen balettikoulun perustaja\nItä – Länsi: Tanssin dialogia\nIstumme maassa, teemme liikkeitä tangolla, lennämme ilmoissa, tömistelemme saappaitamme vuoren huipulla, keinutamme lanteitamme viettelevästi teltassa tai yökerhossa – se on kaikki samaa kieltä, joka yhdistää meidät. Tanssi ei ole vain tunteiden ilmaisua. Se ei ole vain juhlimista tai huvittelua.\nTanssi on lause, joka kertoo kauniimmin kuin mikään puhuttu kieli, että me olemme yhtä.\nWilly Tsao, Hongkong\nTaiteellinen johtaja, City Contemporary Dance Company & Beijing Dance\nViime vuosina maiden, ihmisten ja kulttuurien välillä on tauotta ollut konflikteja. Tanssitaiteilijana en voi olla pohtimatta, voisiko taide ehkäistä ja toimia vastalääkkeenä hajottaville voimille, jotka uhkaavat maailmanrauhaa ja harmoniaa.\nKolme asiaa on luonteenomaista nykytanssille: yksilöllinen ilmaisu, uudet ideat ja inhimillisten olosuhteiden tutkiminen. Kaikki ne edesauttavat myös ymmärryksen lisäämisessä ja ristiriitojen ehkäisyssä. Korkea taso vaatii yksilöllistä ilmaisua. Uudet ideat tarkoittavat kehitystä, joka edellyttää meiltä muutoksen ja uusien tapojen hyväksymistä. Inhimillisen eksistenssin tutkiminen on yritys ymmärtää ympäröivää maailmaa, mikä johtaa suvaitsevuuteen eroista huolimatta.\nOhad Naharin, Eurooppa\nKoreografi, Batsheva Dance Companyn taiteellinen johtaja, GAGA-liikekielen luoja\nParhaimmillaan tanssi hämmästyttää ja on ylevää, vaikka se olisi kaukana täydellisestä. Meidän on vastustettava konservatiivisia ja sovinnaisia käsityksiä, jotka kumpuavat niin monesta tanssikoulutuksesta ja harjoittelusta – pitää irrottaa vanhoista ajatuksista, jotta uudet, paremmat pääsevät esiin. Ja pitää muistaa tanssia joka päivä vähän…\nJa pitää muistaa tanssia joka päivä vähän… mutta ei koskaan peilin edessä.\nLataa julistukset kokonaisuudessaan sekä taiteilijoiden esittelyt täältä:\nJulkaistu kategoriassa Uutiset ja tunnisteilla kansainvälinen tanssin päivä


Kirjojen kuisketta: Karen Clevelandin Koko totuus on loistava agenttijännäri\nKaren Clevelandin Koko totuus on loistava agenttijännäri\nKaren Cleveland: Koko totuus. 2018. Gummerus. Englanninkielinen alkuteos Need to know. Suomentanut Maija Kauhanen. 320 s.\n"Tiedäthän, ettei minulla ole vaihtoehtoja", sanon ja pakottaudun katsomaan aviomiestäni, miestä, jonka tunnen niin hyvin ja jota en samalla tunne lainkaan." (s. 11)\nMiltä sinusta tuntuisi, jos yht'äkkiä kävisi ilmi, että mies, jonka kanssa olet ollut naimisissa vuosien ajan, osoittautuisi Venäjän vakoojaksi? Kysymys on luonnollisesti varsin hypoteettinen ja kaukaa haettu. Meillä kotona puhuimme tästä pitkään ja mietimme, että ei se ajatuksena ole mahdoton. Tällaista tapahtuu - ainakin maailmalla. Kuten myös tässä kirjassa Koko totuus.\nVivian ja Matt on Washingtonissa pienessä omakotitalossa asuva aviopari, jolla on takanaan monen vuoden avioliitto. Heillä on neljä ihanaa lasta: Luke, Ella ja kaksoset Chase ja Caleb. Vivian on Venäjän vastavakoiluun erikoistunut CIA:n tutkija ja Matt työskentelee IT-yrityksessä. Arki on kiireistä, Vivianilla on pitkät työpäivät, mutta onneksi Matt on ihana aviomies ja ihana isä, joka ottaa vastuun perheen arjen pyörittämisestä. Hän hakee lapset hoidosta ja koulusta, laittaa ruoat ja on aina kärsivällinen, ystävällinen ja luotettava tuki sekä lapsille että Vivianille.\n"Kaikki oli tarkoituksellista, suunniteltua. Ei se ollut sattumaa. Minut oli valittu hänen kohteekseen." (s. 49)\nVivianin tehtävänä CIA:ssa on paljastaa venäläisagenteista koostuvien solujen johtajia. Etsiessään nukkuvia soluja hänen onnistuu päästä erään epäillyn tietokoneelle. Ja kukapas sieltä löytyy? "Katson suoraan oman aviomieheni kasvoihin." (s. 22) Mies, jonka kanssa hän on ollut avioliitossa yli 20 vuotta ja jonka kanssa hänellä on neljä lasta. Tällaista Vivian ei ollut koskaan epäillyt. Nyt käydessään avioliiton kaikkia vaiheita läpi, hän muistaa, että hieman erikoiselta tuntui se, ettei Mattilla ole lainkaan sukulaisia nk. vanhempiaan lukuunottamatta, joita heitäkään ei juuri tavata. Mutta se olikin ainoa epäilyttävä ja erikoiselta vaikuttava juttu.\nAlkaa uskomaton tapahtumien vyöry. Matt tunnustaa olevansa venäläisten agentti, tunnustaa olevansa venäläinen, joka on lähetetty USA:han väärällä nimellä. Enempää juonesta ei juuri voi paljastaa, mutta voin taata, että kirja on jännittävä ja pitää otteessaan ihan viimeiselle sivulle asti.\nJännittävien tapahtumien ohella Vivian käy läpi avioliittoaan ja suhdettaan Mattin kanssa. Onko kaikki valhetta? Keneen voi luottaa, kun ei edes omaan aviomieheensä? Mielenkiinnolla odotan kirjasta tehtyä elokuvaa. Elokuvaoikeudet on myyty, selviää kirjan liepeestä. Pääosassa tullaan näkemään Charlize Theron.\nNäin toteaa Lee Child takakannessa. Olen samaa mieltä hänen kanssaan. Näin minullekin kävi.\n"Villi veikkaus: Jos luet ensimmäisen luvun, luet toisenkin. Jos luet toisen luvun, missaat illallisen, valvot liian myöhään ja olet seuraavana päivänä töissä poikki. Tämä on sellainen kirja. Ihan loistava."\nTunnisteet: Cleveland Karen\nMai Laakso 16. huhtikuuta 2019 klo 22.14\nTodella jännä vakoojatrilleri.\nAnneli A 17. huhtikuuta 2019 klo 9.48\nKyllä. Oli jännittävä ja mielenkiintoinen.\nSesse 17. huhtikuuta 2019 klo 15.04\nAnneli A 17. huhtikuuta 2019 klo 16.29\nKirja on todellakin hyvin koukuttava ja jännittävä. Ei millään haluaisi jättää kesken. - Mukavaa pääsiäisen odotusta!\nLady of The Mess 18. huhtikuuta 2019 klo 1.16\nKiitos vinkistä - olen vakoojatarinoiden fani. Juuri katsoin viime viikon lopulla Areenasta putkeen minisarjan Vakooja;)\nRiemullista pääsiäista, Anneli <3\nAnneli A 18. huhtikuuta 2019 klo 10.38\nOnpa kiva, kun löysit täältä hyvän vinkin. Jos pidät vakoojatarinoista, tämä on varmasti sieltä parhaimmasta päästä. Ihanaa pääsiäisen aikaa myös sinulle.


Ilmoituksen osoite: https://tyopaikat.oikotie.fi/tyopaikka/1394073\nHaemme nyt fysioterapeuttia vakituiseen työsuhteeseen 4.1.2021 alkaen Rovaniemen palvelupisteeseen. Tehtävä on aluksi osa-aikainen 34,72h/vk, mutta tulevaisuudessa voi olla mahdollista kasvattaa tunteja kokoaikaiseksi 38,58h/vk.\nHeräsikö kysyttävää? Lisätietoja tehtävästä antaa Sirpa Torvinen sähköpostilla etunimi.sukunimi@yths.fi\nJätäthän tietosi "hae" -linkin kautta viimeistään sunnuntaina 25.10.2020. Olemme yhteydessä kaikkiin hakijoihin viimeistään hakuajan jälkeen. Rekrytointiprosessissa voidaan hyödyntää etäyhteydellä tapahtuvia haastatteluita, mikäli henkilön sijaintipaikka tai vallitseva tilanne sitä edellyttävät.


Veturiyritysten kumppanuusrahoitushaku - Business Finland\nVeturiyritysten kumppanuusrahoitushaku yrityksille ja tutkimusorganisaatioille\nKumppanuusrahoitushaku veturiyritysten ekosysteemien tutkimus-, kehitys- ja innovaatiohankkeisiin.\nBusiness Finland haastoi vuosina 2020 ja 2021 kansainvälisesti toimivia yritysverkostojen vetureja ratkaisemaan merkittäviä tulevaisuuden haasteita ja kasvattamaan tutkimus-, kehitys- ja innovaatioinvestointejaan Suomeen. Haastekilpailun voittajiksi valittiin vuonna 2020 ABB, Fortum ja Metsä Group, Kone Neste, Nokia ja Sandvik. 2021 voittajiksi valittiin Borealis Polymers, Meyer Turku, Nokia, TietoEVRY, Valmet ja Wärtsilä.\nBusiness Finlandin tavoitteena on lisätä kumppanuusrahoituksella innovaatiotoimintaa ja suomalaisyritysten kilpailuetua kansainvälisillä markkinoilla. Business Finland tarjoaa kumppanuusrahoitusta veturiyritysten tiekarttojen mukaisiin tutkimus-, kehitys- ja innovaatiohankkeisiin. Rahoitus on tarkoitettu erityisesti yritysten välisille yhteishankkeille sekä yritysten ja tutkimusorganisaatioiden välisille yhteishankkeille. Rahoitusta voidaan myöntää myös yksittäisille yrityksille tai tutkimusorganisaatioille tai tutkimusorganisaatioiden yhteisille hankkeille. Veturiyritysten kumppanuushankkeita rahoitetaan osittain EU:n elpymisvälineestä.\nKatso tallenne ja esitysmateriaalit infotilaisuudesta 3.9.2021\nSeuraava hakukierros päättyy 30.9.2022. Vuoden 2023 hakukierrokset päättyvät 13.1., 13.4. ja 13.9.\nRahoitusta voi hakea hankkeisiin, jotka liittyvät veturiyritysten tiekartoissa mainittuihin aiheisiin. Tiekartat ovat veturiyritysten näkemyksiä siitä, millaisia ratkaisuja, teknologioita, ja osaamisia tarvitaan määriteltyjen missioiden saavuttamiseen.\nTutustu tiekarttoihin (pdf):\nYritykset voivat hakea rahoitusta:\nyritysten väliselle tai yritysten ja tutkimusorganisaatioiden Co-Innovation-yhteishankkeelle\nTutkimusorganisaatiot voivat hakea rahoitusta:\ntutkimusorganisaation ja yritysten väliselle Co-Innovation-yhteishankkeelle.\nyksittäiselle tutkimusprojektille tai useamman tutkimustahon yhteiselle tutkimushankkeelle. Tutkimusprojekteissa edellytetään kansainvälistä yhteistyötä ja vähintään kolmen yrityksen osallistumista kyseisen projektin ohjausryhmätyöskentelyyn. Näihin yrityksiin voi kuulua myös veturiyrityksiä.\nEnnen rahoitushakemuksen tekemistä hankkeen sisällöstä ja toteutuksesta tulee keskustella Business Finlandin ja veturiyritysten yhteyshenkilöiden kanssa (ks. yhteystiedot). Business Finland tekee rahoituspäätökset normaalien valintakriteereiden mukaan.\nHakujulistus ja -ohjeet (pdf)\nKumppanuushaun yhteenveto (pdf)\nLue lisää veturiyritysten ja ekosysteemien rahoituksesta\nJos tarvitset aineistosta saavutettavuusdirektiivin mukaisen version, niin otathan yhteyttä Business Finlandiin verkkosivujemme kautta.


Helsingin Vihreät Nuoret | - Part 4\nToimimme ympäristön, yhdenvertaisuuden ja nuorten osallisuuden puolesta. Siksi teemme rohkeaa, feminististä ja näkyvää politiikkaa, joka ottaa huomioon myös kaikista heikoimmassa asemassa olevat. Tutustu toimintaamme ja liity mukaan paremman huomisen puolesta.\nKannanotto: ihmisoikeusongelmat turvapaikkajärjestelmässä on saatava kuntoon\nMaahanmuuttoviraston toimintatapoihin on saatava muutos. Ankarien tulostavoitteiden ohjauksessa maahanmuuttovirasto ei ehdi ottaa hakijoiden mielenterveyttä tai oikeusturvaa huomioon. Kielteisen päätöksen saaneet palautetaan sitten sekasortoiseen valtioon, jos maan kanssa vaan on pala\nKannanotto: Keskustatunneli ei tuo Helsingille hyötyä\nHelsingin Vihreät Nuoret ja Helsingin Vasemmistonuoret vastustavat keskustatunnelihanketta. Yhteinen näkemyksemme on, että Pääkaupungissamme autoliikenteen määrä on jo valmiiksi ongelmallinen ja kaupungin esittämä keskustatunneli tulee vain pahentamaan autoilun aiheuttamia ongelmia.&n\nIlmastonmuutoksen hillintä, feministisen yhteiskunnan rakentaminen ja kaikille reilumpi koulutus? Kiinnostaako esimerkiksi nämä teemat ja haluaisit muuttaa maailmaa? Tule mukaan oppimaan lisää vaikuttamisesta ja Vihreästä politiikasta Vihreän politiikan ABC -kurssille! Olit sitten uus\nTulin Nuhevin hallitukseen syksyllä 2016. Olin muuttanut muutama viikko sitten Helsinkiin, eikä minulla ollut sosiaalista verkostoa tai vaikuttamiskanavia. En tiennyt mitä odottaa Nuhevilta ja aluksi jopa jännitti, mutta pian tajusin, että olin tehnyt todella hyvän päätöksen. Pääsin heti sisään porukkaan ja tutustuin muihin helsinkiläisiin vihreisiin nuoriin. Se, että sain tutustua samanmielisiin ihmisiin, keskustella maailmasta ja politiikasta, sekä miettiä yhdessä paikallisia vaikuttamiskeinoja, merkitsi minulle paljon ja on voimaannuttanut minua jatkamaan ponnistelua paremman maailman puolesta.\nNilza Mafla, Nuhevin hallituksen jäsen 12.9.2016–31.12.2017\nJenna Pystynen, Nuhevin hallituksen jäsen 12.9.2016–31.12.2016\nMaya Lehtinen, Nuhevin hallituksen jäsen vuonna 2016 ja 2018


Suomessa on vuosittain jopa sata maanjäristystä – näin niitä tutkitaan pienillä laitteilla keskellä Kuusaanlammen rapakivialuetta veksi.com\nMies tuomittiin elinkautiseen liikuntarajoitteisen naisen murhasta Kalajoella\niltasanomat 14:21 07.07\nyle 13:47 07.07\nyle 13:29 07.07\nyle 13:07 07.07\nPelastuslaitos: Kaasupullojen täyttöasemalla tapahtui pieni räjähdys Pirkkalassa\nMuutama henkilö oli lähellä, kun räjähdys tapahtui. Mahdollisista vammoista ei ole vielä tietoa.\nyle 12:30 07.07\nNHL-pelaajat ovat palaamassa olympialaisiin – Kalervo Kummola: ”Neuvotellaan sukulaisista, kylänmiehistä sekä vakuutuksista”\niltalehti 11:10 07.07\nJääkiekkoliiga NHL jatkuu näillä näkymin 1. elokuuta alkaen. NHL on päässyt sopuun pelaajayhdistyksen NHLPA:n edustajien kanssa uudesta työehtosopimuksesta. Sopimus on voimassa kesään 2026 asti. Pelaajayhdistyksen kuitenkin odotetaan tekevän vielä sopimuksesta äänestyksen, jonka jälkeen sopimus vahvistetaan. Uuden työehtosopimuksen myötä NHL-kausi olisi jatkumassa 1. elokuuta alkaen.\nTyöryhmä: Suostumuksen puute tulisi nostaa raiskauksen tunnusmerkiksi\niltasanomat 10:36 07.07\nToto5-ravivihje, Teivo 7.7.\niltalehti 10:36 07.07\nKolmella varmalla Teivoon. Teivon tiistairavien Toto5-kohteet vaikuttavat melko selkeäpiirteisiltä, joten potti voi jäädä kahvirahojen tasolle. Vihjesysteemiinkin tällätään kolme pankkia, joiden vastapainoksi avauskohde lyödään tukkoon. Kakkoskohteen Arkenttiina on vauhdikas, mutta epävarma menijä. Viimeksi Jokimaalla tamma laukkasi lähtöön, mutta kulki sen jälkeen loppumatkan 27,2-kyytiä. Välikierros sujui peräti 24,4-lukemiin. Marcos Gallon on nopea avaaja ja päässee ykkösradalta keulaan. Viimeksi Porissa ruuna voitti ylivoimaiseen tyyliin hyvällä 13,6-ajalla. Myös päätöskohteessa luotetaan vauhdikkaaseen menijään. Merran Tahti avasi viimeksi Vermossa takarivin uloimmalta radalta ensimmäiset 500 metriä hurjasti 20-tempossa. Nyt riittänee alussa maltillisempi vauhti, jolloin paukkuja riittänee päätöstaisteluunkin.\nMies soitti hätäkeskukseen ja kertoi tappaneensa ihmisen – poliisi tutkii epäiltyä murhaa Varkaudessa\niltasanomat 10:25 07.07\nEsitutkinnassa ilmenneiden yksityiskohtien perusteella on syytä epäillä, että teko oli tehty vakaasti harkiten ja tekijä oli hyvissä ajoin enne tekoaan varustautunut tappamiseen käytetyllä tekovälineellä.\nMies soitti poliisille ja kertoi tappaneensa ihmisen – poliisi tutkii epäiltyä murhaa Varkaudessa\niltasanomat 10:03 07.07\nListalla ovat Jyväskylä, Lahti, Oulu, Tikkurila ja Turku\nyle 10:00 07.07


Muusa-kirjoituskilpailun päätös lähestyy! Ehdit vielä osallista Terveys-teemaisella tekstilläsi juhannuksen yli eli kunhan tekstisi on sähköpostissamme sunnuntain 26.6. loppuun mennessä, olet mukana. Kilpailu on avoin kaikille, jotka eivät ole julkaisseet omaa kaunokirjallista teosta. Omakustanteet tai antologiat eivät ole este. Tekstien tulee olla ennen julkaisemattomia ja suomenkielisiä. Tyylilaji on runo tai proosa, ja kilpailutyön enimmäispituus on viisi liuskaa. Proosan Lue lisää...\nMUSTEKLUBI TUBASSA 16.6. KLO 19-22\nHuutomerkin kesäkuinen Musteklubi esittää: KOSKETUSPINTOJA: KASVUN PAIKKA Uudessa Kosketuspintoja-keskustelusarjassa kunkin tilaisuuteen valitun teoksen teemoja käsitellään osallistujien omien elämänkokemusten kautta. Tällä kertaa lukukirjana on Katariina Vuoren teos Kasvun paikka (Otava 2022). Keskustelutilaisuuden vetävät Jarkko Korpua ja Matti A. Kemi, joiden "roustattavaksi" saapuu paatunut huonekasviharrastaja Jaana Märsynaho. "Haittaako, jos rakastaa enemmän viherkasvejaan Lue lisää...\nMUSTEKLUBI TUBASSA 12.5. klo 19-22\nHuutomerkin toukokuinen Musteklubi esittää: KIRJAILIJAVIERAILU: MINNA MIKKONEN Kirjailija Minna Mikkonen saapuu kertomaan aiemmin tänä vuonna ilmestyneestä teoksestaan Amelian luut (S&S). Heinäkuussa 1937 Amelia Earhart haaksirikkoutuu Electra-koneellaan Tyynenmeren autiolle saarelle. Seikkailijan ennätysmatka maailman ympäri katkeaa, mutta toivo poispääsystä ei sammu. Saarella Earhart ajattelee elämänsä ihmisiä ja vaiheita ja lähettää radioviestejä hiljalleen Lue lisää...\nJulkaistu 9.5.2022 , kirjoittanut admin.\nMUSTEKLUBI TUBASSA 14.4. klo 19-22\nHuutomerkin huhtikuinen Musteklubi esittää: KIRJAILIJAVIERAILU: KATRI RAUANJOKI Kirjailija Katri Rauanjoki saapuu kertomaan uutuusteoksestaan Kesämerkit (S&S 2022). Pakahduttava romaani esittelee pohjoisen mielenmaisemaa kuvaten episodimaiseen tyyliin 2020-luvun kolttasaamelaisten elämää useiden kertojien silmin. Kesämerkit on romaani selviämisestä. Se kertoo myös kauneudesta, joka joskus on piilossa kuin hillan kukka. Haastattelijana Pertti Rautiainen. "Näätämö-joesta Lue lisää...\nPerinteiseksi muotoutunut Muusa-kirjoituskilpailu on käynnissä. Kilpailun järjestäjänä toimii sanataideyhdistys Huutomerkki ry. Kilpailussa haetaan jälleen lahjakkaiden kirjoittajien kaunokirjallisia tuotoksia. Tämän vuoden aihe on Terveys. Koronapandemian ravistelemassa maailmassa ihmisten hyvinvointi ja jaksaminen ovat korostuneet entisestään. Kirjoituskilpailun kautta toivomme moniäänisiä kirjoituksia aiheen tiimoilta. Kilpailu on avoin kaikille, jotka eivät ole julkaisseet Lue lisää...


Aerocondor lennon myöhästymiskorvaus\nMyöhästynyt lento Aerocondor:lla\nAerocondor (2B) on lentoyhtiö, jonka kotipaikkana on Portugali. Mikäli EU-alueelle saapuva lentosi Aerocondor:lla myöhässä, peruttu tai koneeseen nousu evättiin, voit täyttää hakemuksen EU261/2004-korvauksen saamiseksi sivuillamme. Voit saada korvausta 250-600€.\nMitä minun tulisi tehdä jos lentoni Aerocondor:lla on ollut myöhässä tai peruttu?\nVoinko saada korvausta myöhästyneestä tai perutusta Aerocondor:n lennosta?


Maanantai 9.12.2019 klo 22:32\nLuin taannoin YLE:n sivuilta jutun Oulua vavisuttaneista raiskauksista, joiden tekijöinä oli lähi-itäläisiä miehiä. Juttu oli samaa höpönlöpöä, jollaista on kuultu ennenkin ja sen tarkoitus lienee vakuuttaa ihmiset siitä, että kaikki on hyvin ja maahanmuutto ihanaa. Jutussa muun muassa kerrotaan, että Oulussa kaikki ovat tapauksista järkyttyneittä, mutta erityisen järkyttyneitä ovat maahanmuuttajat. Rasismiakin on kuulemma tapausten johdosta ilmennyt. Oulun kaupunki puolestaan on toiminut päättäväisesti ja virheistä on opittu. Ouluun on muun muassa perustettu ammattilaisista koostuva Nopsa-tiimi, joka tarjoaa nopeaa apua seksuaalisen häirinnän ja seksuaalirikoksen uhriksi joutuneille lapsille ja nuorille. Maahanmuuttajille tarjotaan puolestaan enemmän liikuntapalveluja, jonka lisäksi kaupungilla partioivat Kaasi-tiimin aktiivit kuten Shengfiny Bol ja Saeed Ghassabzadeh.\nLiikuntapalveluita ja Nopsaryhmä? Vaikuttaa todella järkevältä toiminnalta. Apua, irakilaiset raiskaavat lapsia! Ei hätää. Mennään pelaamaan sählyä. Ghassabzadeh voi olla tuomarina.\nKommentoi kirjoitusta. Avainsanat: Satu\nSunnuntai 3.11.2019 klo 8:12\nKuuntele podcastina osa I osa II\nEric Kaufmann on kanadalainen yhteiskuntatieteilijä, joka on tutkinut maahanmuuttoa, uskontoa, demografiaa ja kansallisia identiteettejä yli 20 vuotta. Hän on kirjoittanut mielenkiintoisin kirjan nimeltä White shift. Populism, immigration, and the future of white majorities.\nKirjan nimi White shift viittaa Amerikan historiasta tuttuun ilmiöön, jossa maahanmuuttajaryhmät assimiloituvat osaksi uuden kotimaansa väestöä. Kaufmann toteaa, että alun perin amerikkalaisuutta määritti anglosaksisuus, joka viittasi amerikkalaisten englantilaisiin juuriin. Todellisia amerikkalaisia ymmärrettiin olevan valkoisten, protestanttista uskontoa harjoittavien anglosaksien, johon viitataan kirjainyhdistelmällä WASP (white anglo-saxon protestant). Amerikka ei alun perin ollutkaan mikään kansojen sulatusuuni, vaan ensimmäinen kansalaisuutta koskeva laki vuodelta 1790 määräsi, että amerikkalaisia voivat olla vapaat ja kunnolliset valkoiset (white men of good character).\nKommentoi kirjoitusta. Avainsanat: Blogi/bodcast\nPerjantai 11.10.2019 klo 10:57\nKahvila oli vanhanaikainen. Sellainen, jossa on hämärä valaistus, A oikeudet ja makeita leivoksia. Henkilökuntaa oli sopivasti, he olivat enimmäkseen nuoria ja kauniita. Tarjoilijoilla oli valkoiset paidat, mustat hameet ja sukkahousut. Kaikissa pöydissä oli kankaiset valkeat pöytäliinat, sekä kynttilät lisäämässä paikan hämyistä tunnelmaa.\n1 kommentti . Avainsanat: Satu\nMaanantai 30.9.2019 klo 11:28\nYksi suurimpia sodan jälkeisen ajan muutoksia maassamme on ollut kaupungistuminen. Vielä niinkin myöhään kuin 1950- luvulla suurin osa suomalaisista asui maaseudulla. Tilanne kuitenkin muuttui nopeasti ja 1960- luvun alussa alkanutta maaseudun tyhjenemistä kutsutaankin suureksi muutoksi. Suomalaisten kaupunkien kasvaessa alkoi myös muuttoliike Ruotsiin, jonne työn ja paremman elämän perässä muutti kuusi- ja seitsemänkymmentäluvuilla yli 300 000 suomalaista. Ruotsissa elettiin tuohon aikaan nousukautta, joten töiden löytäminen ei suurimmalle osalle suomalaisista tuottanut ongelmia. Ongelmiakin toki oli ja vielä yhdeksänkymmentäluvulla Tukholmassa saattoi törmätä niin sanottuihin Slussenin sisseihin, eli Tukholmassa majaileviin suomalaisiin pultsareihin. Suomalaisten ongelmat Ruotsissa olivatkin samankaltaisia kuin Suomessakin, eli alkoholismia, huumeiden käyttöä ja niihin liittyvää rikollisuutta.\n3 kommenttia . Avainsanat: Satu\nMaanantai 2.9.2019 klo 22:11\n(Death Squared, julkaistu tammikuussa 1973 Proceedings of the Royal Society of Medicine)\nJohn B Calhoun oli amerikkalainen biologi, joka tuli tunnetuksi hiirillä tekemistään kokeista. Kenties tunnetuin kokeista alkoi kesällä 1968 ja päättyi 1970 luvun alussa. Koe tunnetaan yleensä nimellä hiirten taivas. Calhoun valikoi kokeeseen terveitä hiiriä ja järjesti näille elinympäristön, jossa hiirillä oli riittävästi ruokaa, vettä ja pesänrakennus materiaaleja. Calhoun tiimeineen huolehti myös hiirten hygieniasta siivoten tilat tasaisin väliajoin hiirten ulosteista ja muusta liasta, joka olisi voinut aiheuttaa vaarallisia infektioita. Tavoitteena oli luoda hiirille elinympäristö, jossa hiirten kaikki tarpeet olisi tyydytetty ja ne saisivat mahdollisimman paljon poikasia.\nToisen professorin ajatuksia\nTiistai 13.8.2019 klo 20:04\n– Kulttuurin rappio on aina nähtävissä seksuaalisten tabujen murtumisessa, professori sanoi ja katsoi kulmat kurtussa yleisöään. Professori piti luentoaan Porthanian suuressa luentosalissa Helsingin yliopistossa. Helsingissä sijaitsi maan ainoa yliopisto, jossa voi opiskella historiaa ja muita humanistisia aineita kuten kirjallisuutta ja filosofiaa. Historiaa ja kirjallisuutta opetettiin jonkin verran myös opistoissa, joita oli ympäri maan, mutta niissä opetus oli pinnallisempaa. Opistojen pääasiallinen tarkoitus oli tuottaa teknisen alan osaajia maatalouden ja teollisuuden tarpeisiin, sekä kouluttaa perusopetuksesta vastaavat opettajat, joille historiaa ja kirjallisuutta jonkin verran opetettiin.\nTiistai 28.5.2019 klo 15:20\nSilloin oikein vanhaan aikaan 1970- luvulla Suomessa oli tavattoman vaikeaa käydä keskustelua itänaapurimme imperialistisista pyrkimyksistä maailmalla tai sen vaikutuksesta Suomen sisäpolitiikkaan. Nyt nuo ajat ovat kuitenkin olleet ja menneet ja Venäjästä uskaltavat puhua toimittajien lisäksi jopa poliitikot.\nPerjantai 24.5.2019 klo 16:15\nVoisi ajatella, että tämä on sairaskertomus tai jonkinlainen tilinteko, mutta ei se ole. Ei minulla ole mitään tunnontuskia. Miksi olisikaan? Me olimme silloin hulluja ja nyt voin jo paremmin.\nMiksi suomalaiset eivät saa lapsia?\nKeskiviikko 22.5.2019 klo 13:57\nSuomen alhaiset syntyvyysluvut ovat taas olleet otsikoissa. Viimeksi asian nosti esiin Ilta-Sanomat, joka perusti juttunsa Politico lehden artikkeliin, jossa Suomea verrattiin Japaniin ennätysalhaisten syntyvyyslukujemme tähden.\nKeskusteltaessa väestön vähenemisestä jää kuitenkin usein huomaamatta, että alhainen syntyvyys ei ole Suomessa mikään uusi asia, vaan syntyvyys on Suomessa ollut alle 2.1 lasta per nainen (eli tason, jolla väestön määrä pysyisi samana) jo 50 vuotta. Uutta on kuitenkin se, että syntyvyys on parina viime vuonna romahtanut tasolle, jossa se ei ole ollut edes edeltävien 50 vuoden aikana.\nTorstai 18.4.2019 klo 14:12\nSaari oli pieni. Melkein pelkkä luotto, jonka suojaisimmassa kohdassa kasvoi harvaa männikköä. Se oli viimeinen saari ennen avomerta, kun seisoi saaren pohjois-rannalla, näki vain meren. Meri oli täällä erilainen kuin mantereelta katsottuna. Laineet eivät liplattaneet, ne vyöryivät itsevarmoina rantaan. Ne olivat suuria ja vaahtopäisiä. Täällä ranta ei merkinnyt niille mitään, se ei ollut lopullinen este niin kuin mantereella. Mainingit ohittivat saaren ja jatkoivat matkaansa siitä välittämättä. Useimmat niistä eivät edes huomanneet saarta, se ei ollut niille mitään.\nT seisoi rannalla ja katseli aaltoja. Saaren pohjois-rannan kalliot laskivat jyrkkinä mereen, niin jyrkkinä että niitä ei parannut laskeutua. Lisäksi oli pieni uloke, kymmenen metriä pitkä aaltojen ja muinaisen jääkauden muovaama silta, joka kapeni alle metrin levyiseksi ja josta oli suora yli viiden metrin pudotus kivikkoiseen veteen.


JÄNHIÄLÄN VESIOSUUSKUNNAN TAKAUSHAKEMUS VESIHUOLTOHANKKEEN RAHOITTAMISEKSI. Jänhiälän vesihuolto-osuuskunnan hakemus : - PDF\nJÄNHIÄLÄN VESIOSUUSKUNNAN TAKAUSHAKEMUS VESIHUOLTOHANKKEEN RAHOITTAMISEKSI. Jänhiälän vesihuolto-osuuskunnan hakemus :\nDownload "JÄNHIÄLÄN VESIOSUUSKUNNAN TAKAUSHAKEMUS VESIHUOLTOHANKKEEN RAHOITTAMISEKSI. Jänhiälän vesihuolto-osuuskunnan hakemus 29.10.2012:"\n1 Kaupunginhallitus JÄNHIÄLÄN VESIOSUUSKUNNAN TAKAUSHAKEMUS VESIHUOLTOHANKKEEN RAHOITTAMISEKSI 672/10/2012 KH 522 Jänhiälän vesihuolto-osuuskunnan hakemus : Valtioneuvoston hyväksymä uusi jätevesiasetus määrittelee uudet vähimmäisvaatimukset haja-asutusalueen talousjätevesien puhdistustasolle. Asetuksen siirtymäaika päättyy vuonna Hyvien liikenneyhteyksien varrella oleva Jänhiälän kylä sijaitsee suurelta osalta pohjavesialueella, jolla jätevesien kiinteistökohtainen maaperäkäsittely ei ole enää asetuksen voimaantultua suotavaa. Ympäristön kannalta oli turvallisinta johtaa jätevedet kunnalliseen jätevedenpuhdistuslaitokseen. Jänhiälän kylän koululla lokakuussa 2011 pidetyssä Potkua vesihuolto-hankkeisiin projektin jätevesi-illassa kaupungin edustajat ehdottivat, että Lappeenrannan kaupunki teettäisi yleissuunnitelman Jänhiälän kylälle. Lappeenrannan kaupunki on teettänyt alueelle vesihuollon yleissuunnitelman. Yleissuunnitelma valmistui Suunnitelmassa on kolme erillistä toteuttamisvaihtoehtoa vesihuollon turvaamiseksi. Lyhyin ja edullisin toteutusvaihtoehto on Korvenkylän suuntaan (vaihtoehto 1), yleissuunnitelmassa kokonaiskustannusarvio on ,00 (alv. 0 %). Tämä vaihtoehto olisi realistisin talkoovoimilla toimivan vesiosuuskunnan toteuttaa. Toinen vaihtoehto on rakentaa runkolinja Joutsenoon (vaihtoehto 2), Rantatien risteykseen, kokonaiskustannusarvio on ,00 (alv. 0 %). Tämä vaihtoehto mahdollistaa Kemiran tehtaan, entisen Tapiolan emäntäkoulun ja noin yhdeksän (9) kiinteistön mukaantulon matkan varrelta. Yleissuunnitelmassa ei ole kuitenkaan varauduttu millään tavoin tehtaan mukaantuloon verkostoon, vaan suunnitelma on alun perin laadittu Jänhiälän kylän vesihuollon järjestämiseen. Tehtaan veden tarve ja jätevesien suuri määrä vaativat lisäinvestointia verkostoon, mm. suurempaa putkikokoa, lisäpumppaamoja, teiden sekä nykyisten kaukolämpö, vesi ja lauhdevesiputkien huomioimista\n2 rakentamisessa. Tämä tietenkin nostaa alkuperäistä kustannusarvioita ja vastuita merkittävästi. Monet kriittiset alitukset tällä suunnalla vaatisivat tehtaan ja Lappeenrannan Energian vahvaa panostusta, vesiosuuskunta ei voi kantaa vastuuta mahdollisista vaurioista. Kolmantena vaihtoehtona on, että Lappeenrannan Energia Oy rakentaisi runkolinjan Joutsenosta Hinkanrantaan ja osuuskunta pelkän vesihuoltoverkoston kylälle, kokonaiskustannusarvio on ,00 (alv. 0 %). Lappeenrannan Energia Oy:n kantaa asiasta ei ole kuultu. Yleissuunnitelman tekijä on listannut tämän rakentamisehdotuksen lisävaihtoehdoksi perustettuun ja kaupparekisteriin rekisteröityyn Jänhiälän vesihuolto-osuuskuntaan (yhteisötunnus ) on kylältä liittymässä jo 35 kiinteistöä. Osuuskunta on yleissuunnitelman pohjalta hakenut ELY-keskukselta avustusta vesihuoltoverkoston rakentamiseen kylälle. ELY-keskus on luvannut vesihuoltohankkeelle EU:sta myönnettyä avustusta enimmillään 40 % vesihuoltoverkoston budjetoidusta rakentamiskustannuksista, kuitenkin enintään ,00 (alv. 0 %). Tuki anotaan ELY-keskukselta takautuvasti kuitteja vastaan ja tuen maksu ELY-keskukselta tähän hankkeeseen päättyy Yleissuunnitelman pohjalta Lappeenrannan kaupungilta haetaan takausta vaihtoehtojen 1 ja 2 lainasummille. Vaihtoehto 1:n kustannusarvio on ,00 (alv. 0 %) ja vaihtoehto 2:n kustannusarvio on ,00 (alv. 0 %). Toteuttamisaikataulu Korvenkylän suuntaan (vaihtoehto 1) valmistuu arviolta Osuuskuntamme kiinteistökohtainen liittymismaksu näillä kustannusarvioilla ja nykyisellä liittyjämäärällä on noin , ,00 (alv. 0 %). Rakentaminen Joutsenon suuntaan on tapahduttava useammassa osassa, jolloin valmistuminen kestää ainakin vuoden pitempään, eli valmista tulisi aikaisintaan Laina on tarkoitus maksaa pois kahdessakymmenessä vuodessa. Takausta tarvitaan näin ollen vuoden 2034 tai 2035 loppuun. Lappeenrannan kaupungin myönteinen vastaus lainan takauksesta eri rakentamisvaihtoehdoille, mahdollistaa Jänhiälän kylän vesihuoltohankkeen aloittamisen ja kylää ympäröivän luonnon sekä allamme olevan pohjavesialueen säilymisen puhtaana. ELY-keskus kiirehtii meiltä vastausta hankkeen aloittamisesta, koska heillä on mm. Kymenlaaksossa vastaavia vesihuoltohankkeita, joille avustusrahaa ei ole enää riittänyt. Mikäli me emme voi aloittaa hanketta, menevät rahat maakunnan ulkopuolelle.\n3 Teknisen toimen lausunto : "Kaupunginkanslia on pyytänyt teknisen toimen lausuntoa Jänhiälän vesiosuuskunnan vesihuoltohankkeesta ja pankkilainan takauksesta. Jänhiälään on perustettu vesiosuuskunta vesihuoltoverkoston rakentamista varten. Kaupunginvaltuuston hyväksymässä vesihuollon kehittämissuunnitelmassa Jänhiälän alue on merkitty Lappeenrannan Energian ulkopuoliseksi verkostoalueeksi. Kehittämissuunnitelmassa alueelle ehdotetaan rakennettavaksi osuuskuntavetoisesti vesi- ja viemäriverkko Alue sijaitsee osin 1. ja 2. luokan pohjavesialueella, mikä puoltaa verkoston rakentamista. Jänhiälän vesiosuuskunnan vesihuoltohanke on vesihuollon kehittämissuunnitelman mukainen eikä teknisellä toimella ole siihen huomautettavaa. Jänhiälän vesiosuuskunta on hakenut kaupungilta takausta yleissuunnitelman pohjalta vaihtoehtojen 1 ( ) ja 2 ( ) mukaisille lainasummille. Laina olisi tarkoitus maksaa pois 20 vuodessa. Teknisen lautakunnan Maaseutu- ja yksityistiejaoston on päättänyt Haja-asutusalueiden vesihuoltohankkeiden avustaminen avustusperusteista seuraava kohta 4) - kaupunki ei myönnä lainoihin takausta. - kaupunki voi kuitenkin myöntää erillisellä sopimuksella lainaa hankkeelle Tekninen toimi toteaa, että kaupungin myönteinen kanta olisi ennakkotapaus näin isolle takausmäärälle ja sellaisenaan Jänhiälä olisi esimerkkinä muille vesiosuuskunnille. Vesiosuuskuntien perustaminen on tärkeätä sellaisten asumistihentymien alueilla, jotka sijaitsevat I-luokan pohjavesialueella tai muu toiminta on huonontanut talousveden laatua. Aikaisemmin Joutsenon kaupunki on antanut takauksen Aholan vesiosuuskunnalle (laina ,00 ) ja Karjalaisenkylän vesiosuuskunnalle (laina ,92 )." Lappeenrannan Energiaverkot Oy:n lausunto :\n4 Kaupungin kanslia on pyytänyt Lappeenrannan Energialta lausuntoa Jänhiälän Vesiosuuskunnan pankkilainan takauksesta. Konsernirakenteesta johtuen Lappeenrannan Energiaverkot Oy verkkoliiketoiminnasta vastaavana tahona antaa lausunnon asiasta. Osuuskunnan edustajien ja Lappeenrannan Energiaverkkojen välillä käytiin neuvottelu tämän hankkeen tiimoilta. Siinä yhteydessä käytiin läpi kaikki kolme lausuntopyynnössä esitettyä vaihtoehtoa. Vaihtoehdot 1 ja 2 ovat Energiaverkkojen kannalta toteuttamiskelpoisia. Vaihtoehto 2 sillä edellytyksellä, että siinä mainitut kriittiset alitukset eivät aiheuta kustannuksia Lappeenrannan Energiaverkoille. Esitetty kolmas vaihtoehto on nykyisen verkoston laajentamissuunnitelmien sekä Kaupungin valtuuston hyväksymän vesihuollon kehittämissuunnitelman mukaan suljettava pois harkinnasta. Kuten edellä mainitussa neuvottelussakin tuotiin esille, kunnallisen vesihuoltoverkoston laajeneminen tapahtuu lähinnä alueiden asemakaavoituksen myötä. Vasta asemakaava mahdollistaa kustannustehokkaimman verkoston rakentamisen niin mitoituksellisesti kuin sijainnillisestikin. Neuvottelussa tuotiin myös esiin vesijohdon liittäminen osittain Imatran kaupungin omistamaan vesijohtoon. Kyseisen johdon omistamisesta sekä siihen liittyvistä asioista on sovittu allekirjoitetulla sopimuksella. Edellä mainitusta sopimuksesta johtuen, osuuskuntahanke on viety Imatran kaupungin vesihuollosta vastaavan organisaation tietoon. Osuuskunnan liittämiselle yhteisomistuksessa olevaan vesijohtoon on suhtauduttu myönteisesti Imatralla. Asia on kuitenkin vielä vietävä Imatran teknisen lautakunnan hyväksyttäväksi. Näillä perusteluilla Lappeenrannan Energiaverkot Oy:n kanta lainan takaukseen on puoltava. Strategia- ja rahoitusjohtaja Olli Naukkarisen lausunto : Kaupunginkanslia on pyytänyt Strategia- ja talousyksikön lausuntoa Jänhiälän vesiosuuskunnan vesihuoltohankkeesta ja pankkilainan takauksesta mennessä. Jänhiälän vesiosuuskunta on jättänyt hakemuksen pankkilainan takauksesta. Lainan suuruus olisi joko euroa tai euroa. Summa on kaupungin takaukseksi huomattava, kun huomioidaan että kyse on tahosta, johon kaupungilla ei ole suoraa määräysvaltaa.\n5 Hakemuksen pikaista käsittelyä puoltaa se, että osuuskunta on saanut ELY-keskukselta päätöksen huomattavasta rahallisesta tuesta (0,4-0,5 M ) hankkeelle, jos aloittamispäätös tehdään mennessä. Osuuskunta on ilmoittanut, ettei hanke käynnisty ilman kaupungin takausta. Tuen saaminen olisi kaupungin edun mukaista. Hakemuksen pikaisen käsittelyn tekee ongelmalliseksi se, ettei näin suurien vesiosuuskuntien lainatakausten varalle ole hyväksytty pelisääntöjä. Suurin kaupungin vesiosuuskuntaan liittyvä takaus on tällä hetkellä suuruudeltaan euroa. Kaupungin takausriskiä kasvattaa erityisesti suunniteltu melko pitkä (20 vuoden) laina-aika ja liittyvien kiinteistöjen (hakemuksessa 35 kpl) vähäisenä pidettävä määrä. Riskiä tulisi kompensoida ainakin laina-ajasta neuvottelemalla, mahdollisella vastavakuusvaateella, nimeämällä kaupungin toimesta tilintarkastaja ja/tai hallituksen jäsen osuuskuntaan ja edellyttämällä tietty määrä kirjallisia sitoumuksia osuuskuntaan liittymiselle. Ennen kuin kaupunki voi antaa lopullisen päätöksen takauksesta, tulisi osuuskunnan kanssa sopia, mihin ehtoihin he voivat takauksen saadakseen suostua, lainan tulee olla kilpailutettu ja hankkeesta taloussuunnitelma, jossa osuuskunnan myyntituotoilla pystytään kattamaan lainan lyhennykset ja korot. Potkua vesihuoltoon- projektin lausunto ja maaseutu- ja yksityistiejaoston päätös vesihuoltohankkeiden avustamisesta v on liitteenä. (JW) Kj Kaupunginhallitus esittää kaupunginvaltuustolle, että kaupunki päättää antaa omavelkaiseen takauksen Jänhiälän vesiosuuskunnalle vesihuoltohankkeen rahoitukseen otettavalle enintään 1,124 miljoonan euron lainalle sillä edellytyksellä, että tekninen lautakunta hyväksyy myöhemmin hankkeen tarkemmat yksityiskohdat ja Osuuskunta suostuu kaupunginhallituksen vahvistamiin ehtoihin takauksen yksityiskohdista. Takauksen myöntäminen ei velvoita kaupunkia avustamaan samaa hanketta. Valtuusto oikeuttaa kaupunginhallituksen päättämään takauksen yksityiskohtaisista ehdoista. Vesiosuuskuntien lainojen takausperiaatteet tuodaan erikseen eri valmistelusta kaupunginvaltuuston vahvistettaviksi.


Pohjanlinnan koululla ei turvallisuusuhkaa - poliisi jatkaa tutkimuksia, oppilaille tukea tarjolla - Kankaanpään kaupunki\nPohjanlinnan koululla ei turvallisuusuhkaa – poliisi jatkaa tutkimuksia, oppilaille tukea tarjolla\nkategoria(t): Ajankohtaista, Perusopetustags pohjanlinnan koulu\nPohjanlinnan koulun rehtorin 18.2. klo 14.25 huoltajille lähettämä Wilma-viesti aiheesta:\nLiittyen eiliseen Pohjanlinnan koulun uhkatilanteeseen. Poliisi jatkaa edelleen asian selvittämistä ja selvittää viestien lähettäjää. Tämä hetken tiedon mukaan uhkaviestit tulivat Kankaanpään ulkopuolelta. Poliisi kertoo,että koulusta ei löydetty mitään turvallisuutta uhkaavaa materiaalia eikä ketään turvallisuutta uhkaavaa henkilöä. Koulu tiedottaa asiasta seuraavaksi, kun poliisi saa selvitystyönsä loppuun. Koulutyö jatkuu normaalisti.\nPohjanlinnan koulun rehtori Päivi Javanainen, 044 577 2321, paivi.javanainen@kankaanpaa.fi\nPohjanlinnan koulun rehtorin 17.2. klo 14.13 huoltajille lähettämä Wilma-viesti aiheesta:\nPoliisi on suorittanut koulussa tilojen tutkintaa ja kuullut oppilaita sekä selvittänyt asiaa muilla tahoilla. Poliisi jatkaa tutkimuksia. Poliisin mukaan Pohjanlinnan kouluun ei enää kohdistu uhkaa. Poliisi tiedottaa tarvittaessa asiasta lisää.\nOppilaiden keskuudessa on keskiviikkona puolenpäivän aikaan levinnyt sosiaalisen median kuva, jossa on ollut kirjoitettuna uhkaava teksti. Tähän liittyen poliisi on ollut koulussa paikalla ja kuvan lähettänyt henkilö on poliisin hallussa. Poliisi selvittää tiistai-iltaisen ja keskiviikon uhkauksia.\nKoulu on tiedottanut huoltajia Wilma-viesteillä ja oppilaita kuulutuksilla sillä aikataululla, joka on ollut mahdollinen erityistilanteisiin liittyvät käytännöt huomioon ottaen. Koulun tiedottamisessa noudatetaan järjestelyä, että kaikki jaettava tieto harkitaan ennen julkaisemista yhteistyössä poliisin kanssa.\nTämänkaltainen poikkeava tilanne aiheuttaa luonnolllisesti niin oppilaissa kuin huoltajissakin huolta ja muita tunnereaktioita. Koulun oppilashuoltohenkilöstö (kuraattorit, terveydenhoitaja ja koulusosionomi) on tavattavissa torstaina klo 8.15-16.00, ja asiasta voi käydä keskustelemassa heidän kanssaan.\nPäivitetty 17.2. klo 14.05: Myös pääkirjaston ovet jälleen auki. Kirjaston varaa ja nouda -palvelu tänään klo 19 asti.\nPäivitetty 17.2. klo 12.57: Lounais-Suomen Poliisilaitoksen Twitter-tilin mukaan poliisi on ottanut kiinni yhden henkilön koulu-uhkaukseen liittyen. Poliisin kiinniottama henkilö on 14-vuotias koulun entinen oppilas. Poliisi ei ole todennut koululla mitään turvallisuusuhkaa ja koulu jatkaa normaalia toimintaa. Poliisi jatkaa uhkausten selvittämistä. (lähde: https://twitter.com/L_S_poliisi/)\n17.2. Klo 11.00 täydennys tilanteeseen kirjaston osalta:\nTilanteesta johtuen kaupungin pääkirjasto ei avaudu tänään normaalien aukioloaikojen mukaan klo 11.\nPohjanlinnan koulun rehtorin 17.12. klo 10.23 huoltajille lähettämä Wilma-viesti aiheesta:\nPohjanlinnan kouluun on tullut nuorisotoimesta tänä aamuna keskiviikkona 17.2. tieto, että Kankaanpään nuorisotoimen käyttämälle sosiaalisen median Discord-alustalle on tiistai-iltana lähetetty viestejä, jotka sisältävät Pohjanlinnan koulun turvallisuuteen kohdistuvan uhkauksen.\nAsiaa on alettu välittömästi sen tietoon tultua selvittää nuorisotoimen, koulun ja poliisin yhteistyönä. Poliisi on ohjeistanut koulua jatkamaan koulupäivää turvallisuusohjeiden mukaisesti. Koulutyötä turvaamassa on poliisipartio, minkä lisäksi henkilöiden kulkua koulun tiloihin ja niistä pois seurataan tavallista tarkemmin.\nJo tässä vaiheessa koulu haluaa kiittää oppilaita asiallisesta suhtautumista ja hyvästä yhteistyöstä asian selvittämisessä.\nAsiasta tiedotetaan lisää.


Messujen hallittu avaaminen tukisi elinkeinoelämän ulospääsyä koronaviruksen aiheuttamasta talousahdingosta | Messukeskus\nMessujen hallittu avaaminen tukisi elinkeinoelämän ulospääsyä koronaviruksen aiheuttamasta talousahdingosta\nMessutoiminta Suomessa on viranomaisten ohjeistuksesta ollut pysähdyksissä maaliskuusta lähtien. Kansainvälisillä markkinoilla toimintaa aletaan nyt hiljalleen avata, ja Saksan ja Hollannin viranomaiset ovat jo linjanneet, että ammattilaisille suunnattuja messuja ei luokitella massatapahtumiksi. Tiukkojen turvavaatimusten täyttyessä messut voivat siellä avautua jo kesäkuun alusta. Myös Kiinan messutoiminta on käynnistynyt uudelleen.\nMessuille tullaan ensisijaisesti tekemään kauppaa, vaihtamaan tietoa ja solmimaan kontakteja. Tapahtumat ja messut poikkeavat suuresti konserttien, festivaalien ja urheilutapatumien kaltaisista suurista tapahtumista. Messuilla ja muissa tapatumissa muun muassa sisääntuloja ja turvavälejä pystytään hallinnoimaan turvallisen messukokemuksen saavuttamiseksi.\n”Tapahtumissa ja tapahtumatyypeissä on suuria eroja ja on tärkeää tehdä ero messujen ja muiden suurten tapahtumien välillä. Myös messujen merkitys talouselämälle on huomattava. Ja nyt kun talous pitää saada nousuun, on messuilla siinä suuri rooli ”, sanoo Messu- ja tapahtumajärjestäjät ry:n puheenjohtaja Juha Rahko.\nMessujen yhteenlasketut tulo- ja työllisyysvaikutukset olivat Suomessa vuonna 2018 lähes puoli miljardia euroa. Messutoiminnan avaaminen elokuussa tiukentuneilla turvallisuusvaatimuksilla mahdollistaisi sen, että suomalaiset messujärjestäjät säilyttävät oman toimintansa ja koko liiketoiminnan elinvoimaisuuden, ja samalla tarjoaisivat jo syksyn aikana tuhansille suomalaisille yrityksille mahdollisuuden päästä tekemään kauppaa ja kohtaamaan asiakkaitaan.\nTurvallisuus ja hygienia on huomioitu syksyn messuilla\nMessujärjestäminen on Suomessa ammattimaista ja osaavaa. Järjestämispaikat on rakennettu lähtökohtaisesti suuria yleisötapahtumia varten ja hygieniataso on jo valmiiksi korkea.\n”Messuilla tilat ovat suuret ja pystytään varmistamaan turvavälit ja kävijöiden määrää voidaan tarvittaessa rajoittaa, jotta varmistetaan turvallisuus. Messuilla käyminen on turvallisempaa kuin moni jo nyt sallittu asia kuten käyminen kauppakeskuksissa”, sanoo Messu- ja tapahtumajärjestäjät ry:n puheenjohtaja Juha Rahko.\nAsiakkaiden ja henkilökunnan terveys ja turvallisuus on messujärjestäjille ensiarvoisen tärkeää ja alan kansainvälinen järjestö UFI on laatinut alalle ohjeistukset siitä, miten tapahtumat voidaan avata turvallisesti. Myös Suomessa ammattimaisia messujärjestäjiä edustava Messu- ja tapahtumajärjestäjät ry työstää kansainvälisiin ohjeistuksiin perustuvaa turvallisuusohjelmaa, jotta messukeskusten ovet saataisiin avattua liike-elämän uudelleen rakentamista varten. Ohjeistuksissa huomioidaan muun muassa:\nMessujärjestäjät varautuvat tapahtumien turvalliseen avaamiseen mm. huomioimalla turvavälit ja rajoittamalla kävijämääriä sekä porrastamalla kävijöiden saapumista.\nRiskiryhmät huomioidaan omilla vierailuajoilla.\nKävijöiden kulkusuuntia selkiytetään.\nHygieniatasoa nostetaan käsidesin jakelupisteillä ja ruokatarjoilussa korostetaan hygieniaa ja suositaan yksittäispakkauksia.\nKasvomaskien käytössä noudatetaan hallituksen ja viranomaisten määräyksiä ja ellei määräyksiä ole, messujärjestäjä päättää asiasta harkintansa mukaisesti.\nMessukeskus: Koronapassi käyttöön heti jos tapahtumien osallistujamääriä rajoitetaan\n1.12.2021 - Messukeskus


Eduskunta.fi > FI > Vaski > Lakialoite > LA 48/2018 vp\nLakialoite LA 48/2018 vp\nTämä lakialoite on rinnakkaislakialoite hallituksen esitykselle HE 122/2018 vp.\nKriisinhallinnassa palvelevien vakuutusturvaa parannettiin lainsäädännöllä 1.1.2017. On perusteltua, että nyt 1.1.2019 voimaan tulevaa lakia sovellettaisiin taannehtivasti kriisinhallinnassa toimivien vakuutusturvan parantamiseen oikeuttavan lain voimaantulon päivämäärään 1.1.2017 saakka. Tällä rinnakkaislakialoitteella esitämme, että nyt käsittelyssä olevaan HE:hen 122/2018 vp lisätään tähän liittyvät muutokset. Olen tehnyt asiasta myös talousarvioaloitteen, jolla esitetään resursseja taannehtiviin korvauksiin. Tein asiasta myös toimenpidealoitteen, jonka tämä lakialoitteeni nyt korvaa.\nLokakuussa 2017 Uudellamaalla Raaseporissa tapahtui onnettomuus, jossa VR:n kiskobussi ja puolustusvoimien maastokuorma-auto törmäsivät toisiinsa. Onnettomuudessa menehtyi kolme varusmiestä ja moni varusmies loukkaantui vakavasti. Varuskunnissa on voinut tapahtua myös muita onnettomuuksia 1.1.2017 jälkeen. Tällä rinnakkaislakialoitteella tuodaan onnettomuuksissa uhreina olleet henkilöt ja heidän edunsaajansa lain piiriin.\n(Kuten HE 122/2018 vp)\nmuutetaan asevelvollisen kuoltua suoritettavasta taloudellisesta tuesta annetun lain (1309/1994) 1 §, 2 §:n 2 ja 3 momentti sekä 3 §, sellaisina kuin niistä ovat 1 § osaksi laissa 1450/2007 ja 2 §:n 3 momentti laissa 1450/2007, ja\n1—3, 3 a ja 3 b §


Liverpool-luotsi Klopp: "Täydellistä 80 minuutin ajan" - Savon Sanomat\nUrheilu 25.04.2018 00:35\nLiverpoolin Mohamed Salah teki kaksi maalia ja syötti yhtä monta joukkueen kaataessa AS Roman. Kuva: Filippo Monteforte\nLiverpool järjesti hieman kaksijakoista show'ta kotikannattajilleen jalkapallon Mestarien liigan välierän 1. osaottelussa Anfield-stadionilla. Vieraaksi tullut AS Roma oli pitkään kotijoukkueen jyrän alla Liverpoolin takoessa kuin hurmiossa 5–0-johdon, mutta hurmosta hieman himmensivät ottelun loppuvaiheissa tulleet kaksi roomalaismaalia.\nLiverpool pääsee toki 2. toukokuuta pelattavaan toiseen osaotteluun sinänsä turvallisessa 5–2-johdossa. Seuran historian kahdeksatta Euroopan cupin tai Mestarien liigan finaalia ei kuitenkaan voi vielä julistaa varmaksi, varsinkaan kun muistelee Roman suoritusta puolivälierissä. Avausosan Barcelonassa 1–4-hävinnyt Roma teki toisessa osaottelussa todellisen ihmeen, ja pudotti espanjalaisjätin 3–0-kotivoitolla.\nHuikeaa kautta pelaava Liverpoolin tähti, AS Roman ex-pelaaja Mohamed Salah aloitti tiistai-illan liverpoolilaisjuhlat 36. minuutilla upealla yläkulmavedolla. Sama mies tuplasi johdon hieman ennen taukovihellystä nostamalla läpiajosta tyylikkäästi pallon yli Roma-vahti Alisson Beckerin.\nSalah on tehnyt tällä kaudella jo 43 maalia. Mestarien liigassa hän pelasi 11. ottelunsa tällä kaudella, ja maaleja liigassa on koossa jo kymmenen.\nToisella puoliajalla Salah nosti sitten tämän kauden Mestarien liigan maalisyöttösaldonsa viiteen. Laidallaan viilettänyt 25-vuotias egyptiläinen järjesti ensin Sadio Manelle 56. minuutilla maalin, ja viisi minuuttia myöhemmin Salah piti jälleen pilkkanaan Roma-puolustusta. Esityön viimeisteli maalin edestä helposti Roberto Firmino.\nFirmino teki vielä 69. minuutilla 5–0, mutta viimeisen kymmenminuuttisen aikana Pool-fanien makeaa iltaa kitkeröittivät kokenut Roma-kärki Edin Dzeko ja rangaistuspotkusta osunut Diego Perotti. Sattumaa kenties, mutta Salah oli jo tuolloin otettu vaihtoon kentältä.\n"Teimme nuo maalit, ja olisimme voineet tehdä enemmänkin"\nLiverpoolin päävalmentaja Jürgen Klopp myöntää, että AS Roman kaksi maalia jalkapallon Mestarien liigan välieräavauksen lopussa veivät hieman iloa joukkueen upeasta illasta.\n– Täydellistä esitystä noin 80 minuutin ajan. Teimme yhden puolustusvirheen, ja rangaistuspotku ei ollut rangaistuspotku, mutta niin nyt on ja nyt tilanne on 5–2. 5–0- tai 5–1-tilanne olisi tehnyt meidät iloisemmiksi, mutta kyllä 5–2 on loistava tulos, Klopp sanaili BT Sportille BBC:n mukaan.\n– Teimme nuo maalit, ja olisimme voineet tehdä enemmänkin. Se kaikki on positiivista. Tällä hetkellä kaikki ei tunnu kuitenkaan positiiviselta, koska he tekivät nuo kaksi maalia, mutta huomenna näen hyvät puolet. Tämä oli parempaa kuin mitä ajattelin ennen ottelua, mutta tällä hetkellä (mielessä) kuitenkin pieni virhe.\nKloppille mietittävää toi myös Alex Oxlade-Chamberlainin loukkaantuminen. Hänet kannettiin paareilla kentältä avauspuoliajalla.\n– Luultavasti aika paha loukkaantuminen. Ja se tietää meille huonoa. Joukkuetta ei pysty laajentamaan tällä hetkellä, joten seuraavissa peleissä tarvitaan luovuutta, Klopp totesi.\nAS Roman valmentaja Eusebio di Francesco toisteli sanoja, joita sanoi puolivälierien avausosan jälkeen.\n– Aloitimme pelin hyvin, mutta sitten kadotimme otetta. Tuo loppuvaiheen reaktio (kaksi maalia) oli kuitenkin hyvin tervetullut, ja meidän on uskottava nousuun (toisessa osassa).\nPuola voitti maailmancupin joukkuemäen murskaerolla – Suomi karsiutui Saksassa toiselta kierrokselta


toukokuu 2020 · inFINiSubs\n29.5.2020 · Aria\nJulkaistu: 29.5.2020Koko: 217,4 MtCRC-tiiviste: A7F43C83\n29.5.2020 · Steins;Gate, Uutiset\nJulkaistu: 29.5.2020Koko: 586,8 MtCRC-tiiviste: B6969DB5\nJulkaistu: 29.5.2020Koko: 397,0 MtCRC-tiiviste: 23E2F6B4\nTässä on porukalla pitänyt kiirettä monestakin syystä, mikä on näkynyt viimeistelyvaiheessa, mutta itse käännösvaiheet ovat kuitenkin edenneet normaalisti, joten pari muutakin jaksoa on jo vähää vaille julkaisukunnossa.\nJoJon osalta lienee syytä kertoa jälleen, missä tarkalleen mennään. Saimme hieman viime julkaisun jälkeen tietoomme, että sen ensimmäiselle kaudelle oli ilmestynyt Netflixiin jossain kohtaa kevättä suomenkieliset tekstitykset, joten jouduimme pohtimaan, mitä tuon projektin suhteen nyt sitten pitäisi tehdä. Tuolloin editoitavanani oli kolmas jakso, joten liitin sieltä haetut tekstitykset loppujakson ajaksi nähtäväksi työversioon mukaan vertailun vuoksi.\nKyseistä käännöstä silmäillessäni jäi lopulta sellainen mielikuva, että se on keskimäärin ehkä jonkin verran merkitykseltään lähempänä alkuperäistekstiä kuin Gurrejen käännös, mutta tyyliltään ainakin omaan makuuni selvästi heikompi. Joskus Netflixin käännöstä lukiessa tuntuu, ettei kääntäjä ole nähnyt itse jaksoa sitä kääntäessään ja asiayhteyden mukainen repliikin sävy on täysin hukassa (kuva, sisältää juonipaljastuksen). Välillä lauseet vilisevät tarpeettomia anglismeja (kuva, sisältää juonipaljastuksen) tai ovat noin muuten vain omituisia (kuva 1, sisältää juonipaljastuksen; kuva 2).\nNetflixin puolustukseksi täytyy myöntää, että on siellä välillä ihan naseviakin letkautuksia ja nappailinkin joitain rivejä sellaisenaan G-D:n tekstin tilalle. Ne eivät tätä kuitenkaan yksin pelasta, eivätkä NF:n päättömät ajoitussäännöt tee tekstien lukemisesta kovin mukavaa muutenkaan. Kun tähän vielä lisätään länsimaisten virallisten JoJo-julkaisujen typerä tapa siivota populäärikulttuuriviittaukset erityisesti hahmojen nimistä pois (esim. tämän kauden toisella puoliskolla esiintyvä Santana → Santviento) ja kaikki muut virallisille julkaisuille tyypilliset tylsyydet, ei liene melkoinen yllätys, että olemme kaikesta huolimatta päättäneet jatkaa projektin työstämistä.\nKymppijaksosta eteenpäin käytämme joka tapauksessa tuota Netflixin käännöstä jollain tasolla pohjana käännöksen nopeuttamiseksi, mutta se tullaan näkemään rankalla kädellä muokattuna versiona. Toivottavasti olette siis messissä, kun pääsemme sen kanssa kunnolla vauhtiin! Toinen kausi on käsittääkseni Suomessa tarjolla toistaiseksi vain englanninkielisillä tekstityksillä, mutta jos sillekin ilmaantuu tätä väsätessämme virallinen suomennos, kuvio tulee todennäköisesti olemaan sama senkin suhteen.\nJulkaistu: 12.5.2020Koko: 226,0 MtCRC-tiiviste: ADD67F9F\nv2 (patch v1:lle)\nJulkaistu: 12.5.2020Koko: 227,4 kt\nJulkaistu: 11.5.2020Koko: 226,0 MtCRC-tiiviste: 881BAA8E\nYlläoleva uusi versio on korvannut tämän julkaisun.\n4.5.2020 · My Hero Academia\nJulkaistu: 4.5.2020Koko: 614,3 MtCRC-tiiviste: 5CC045E4\nJulkaistu: 4.5.2020Koko: 345,8 MtCRC-tiiviste: A7148C16\n2.5.2020 · Elokuvat, Lopulliset julkaisut, Made in Abyss\nJulkaistu: 2.5.2020Koko: 4,3 GtCRC-tiiviste: 16732813\nJulkaistu: 2.5.2020Koko: 1,7 GtCRC-tiiviste: AF59D2C0\nJa tässäpä tuo toinenkin.\nJulkaistu: 2.5.2020Koko: 4,8 GtCRC-tiiviste: BB237A01\nJulkaistu: 2.5.2020Koko: 1,9 GtCRC-tiiviste: 469370D8\nViime viikolla tuli luvattua, että seuraava julkaisu olisi My Hero Academiaa, mutta näiden kertauselokuvien Blu-rayt putkahtivat vihdoin verkkoon juuri sopivasti tässä välissä, joten näiden julkaiseminen tuli odottamattomasti ajankohtaiseksi jo ennen sitä.\nParemman, suoraan levyltä tehdyn enkoodin ja 1080p-versiossa häviöttömän äänen lisäksi muutokset ovat hyvin vähäisiä aiempaan esiversioon verrattuna; lähinnä korjattua tuli pari ajoitusmokaa eikä juuri muuta, kuten oli odotettavissakin. Toisen elokuvan lopullinen versio tulee niin pian kuin ehdin senkin tekstityksen sopivuuden käydä läpi, eli ehkä myöhään tänään, ehkä huomenna, mutta kuitenkin hyvin pian.\nHeroAcan kakkosjaksokin tulee tosiaan heti sitten, kun sen tarkistus on saatu valmiiksi, mihin ei sinänsä pitäisi mennä enää kauaa.


Instagram-yritystili: perusta menestyksekäs yritysprofilli | Zoner.fi\nInstagram on yksi suosituimmista sosiaalisen median verkostoista, eikä syyttä: sen sisältö on vahvasti visuaalista ja helposti selattavaa. Oman sisällön jakaminen onnistuu myös vaivattomasti oman älypuhelimen kautta.\nYrityksille Instagram on myös erinomainen kanava tavoittaa ihmisiä sekä luoda omaa brändiä. Käytätkö itse jo Instagramia omassa liiketoiminnassasi? Jos et, kannattaa viimeistään nyt perustaa Instagram-yritystili. Löydät tästä kirjoituksesta myös ohjeet, miten luoda Instagram-tili yritykselle.\nMikä on Instagram-yritysprofiili?\nInstagram on ollut viime vuosina yksi suosiotaan eniten kasvattavista sosiaalisen median kanavista. Suomalaisia käyttäjiä Instagramissa on tällä hetkellä noin 2 miljoonaa ja käyttäjämäärä on ollut toistaiseksi koko ajan kasvussa. Instagram tunnetaan erityisesti suosiotaan nuorten naisten keskuudessa, mutta käyttäjäkunta on koko ajan yhä monipuolisempaa.\nInstagram on sosiaalisen median kanava, joka perustuu erilaisten kuvien ja videoiden jakamiseen. Palvelu julkaistiin lokakuussa 2010, sen perustivat Kevin Systrom ja Mike Krieger. Nykyisin Instagramin omistaa Facebook.\nInstagram nousi nopeasti yhdeksi suosituimmista sosiaalisen median kanavista. Suomalaisia käyttäjiä Instagramissa on tällä hetkellä noin 2 miljoonaa ja käyttäjämäärä on ollut toistaiseksi koko ajan kasvussa.\nInstagramiin voi luoda kahdenlaisia tilejä: tilit voivat olla joko yksityishenkilöiden tai yritysten. Henkilökohtaisen tilin saa helposti myös päivitettyä yritystiliksi. Yritystili eroaa henkilökohtaisesta tilistä yrityksille tarkoitettujen toiminnallisuuksien osalta. Instagram yritystilin ominaisuudet mahdollistavat esimerkiksi mainostamisen, Instagram yritysprofiilin kävijätiedot ja paljon muuta tietoa seuraajista.\nMiksi Instagram on yritykselle hyödyllinen?\nYritysten kannattaa ehdottomasti hyödyntää Instagramia, sillä se mahdollistaa kokonaan uusien ihmisten tavoittamisen sekä vanhojen asiakkaiden sitouttamisen. Instagram tarjoaa yritykselle myös mahdollisuuden erottautua muista saman alan brändeistä omalla persoonallisella tyylillä. Se tarjoaa myös asiakkaille matalankynnyksen yhteydenottokanavan ja onhan markkinointi sosiaalisessa mediassa tänä päivänä monille yrityksille lähes välttättömyys.\nInstagram voi toimia yrityksen markkinoinnissa myös tehokkaana mainoskanavana sellaisille kohderyhmille, joita on haastava tavoittaa esimerkiksi Facebookin kautta. Instagramin käyttäjien keski-ikä on selvästi Facebookia alhaisempi, jos siis kohderyhmänä ovat nuoremmat sosiaalisen median käyttäjät, kannattaa ehdottomasti harkita mainostamista Instagramissa.\nEnnen Instagram-yritystilin perustamista\nEnnen perustamista kannattaa miettiä selkeä ja tunnistettava tyyli yrityksen profiilille, erityisesti kuville. On hyvä miettiä, esimerkiksi millaisia kuvia käytätte ja miten kuvia käsittelette: ovatko kuvat värikkäitä vai hillityn värisiä. Apuna tyylin määrittelyssä voidaan käyttää esimerkiksi yrityksen visuaalista ohjeistusta.\nKannattaa myös tutustua mahdollisten kilpailijoiden ja muiden yritysten tileihin, sillä niistä voi saada myös ideoita ja ajatuksia omaa tiliä varten. Niiden avulla voi myös hahmottaa sitä, millainen sisältö Instagramissa toimii tehokkaasti.\nEnsimmäiset yhdeksän kuvaa tulisi myös julkaista melko nopeasti Instagramiin, jotta yrityksen profiili saadaan näyttämään visuaaliselta vierailijoita varten. Yhdeksän ensimmäistä kuvaa näkyvät heti profiilissa ilman alaspäin selaamista. Ensimmäiset julkaisut voisikin hyvin jo valmistella ennen varsinaisen tilin perustamista.\nSuosittuja yritysprofiileja Instagramissa.\nInstagramin käyttö yrityksen toiminnassa\nLuo Instagram-yritystili yritykselle.\nJulkaise säännöllisesti kiinnostavia kuvia, videoita ja tarinoita.\nKäytä oikeita hashtageja.\nTykkää myös muiden kuvista.\nKutsu ihmisiä seuraamaan Instagram-tiliäsi.\n1. Instagram-yritystilin luominen\nInstagram tilin luominen yritykselle on helppoa. Parhaiten se onnistuu, kun asennat älypuhelimeesi Instagram-sovelluksen. Ilmainen Instagram-appi löytyy niin Apple Storesta kuin Androidin Play-kaupasta. Löydät latauslinkin myös vieraillessasi älypuhelimellasi osoitteessa instagram.com.\nLuo uusi Instagram tili yritykselle aluksi henkilökohtaisena profiilina. Voit luoda tilin halutessasi myös toiminnan tutummalla markkinointinimellä tai joissain tapauksissa myös verkkotunnuksesi nimellä.\nKaikkia verkkotunnuksia, kuten .com- ja .net-päätteisiä, ei kuitenkaan voi käyttää Instagram-tilin nimenä, mutta esimerkiksi .fi-päätteinen käyttäjätunnus pitäisi onnistua. Mikäli et saa tiliä luotua verkkotunnuksella, ei hätää, kotisivujen osoitteen ja linkin saa lisättyä Instagram-käyttäjäprofiiliin.\nLuo henkilökohtainen tili ja tee siitä Instagram-yritysprofiili\nLuo alkuun tavallinen Instagram-tili, jonka pystyt päivittämään yritysprofiiliksi seuraavan ohjeen avulla: Oman profiilin Muokaa profiilia -painike -> Vaihda yritystiliksi. Sen jälkeen täytyy vielä valita, onko kyseessä sisällönjulkaisija vai yritys, täyttää yrityksen yhteystiedot ja mahdollinen toimiluokka.\nInstagram yritysprofiili voidaan myös kytkeä Facebook-yritysprofiilin, joten sellainen kannattaa luoda ensin, jos sitä ei vielä ole.\nFacebook Business Suite on mobiilisovellus, joka mahdollistaa yrityksen Facebook- ja Instagram-tilien yhdistämisen sekä molempien hallinnoinnin. Se toi erityisesti kauan odotetun toiminnon, jonka avulla voidaan luonnostella tai ajastaa Instagram-julkaisuja.\nPanosta Instagram-yritystili kuvaukseen\nKannattaa panostaa yrityksen kuvaukseen ja yhteystietojen täyttämiseen, jotta yhteydenotto onnistuu mahdollisimman helposti profiilissa vieraileville. Profiilikuvaukseen on käytettävissä 150 merkkiä, joten asia täytyy tiivistää tehokkaasti. Kannattaa hyödyntää mahdollisuuksien mukaan hakusanoja, joilla ihmiset sinua etsivät. Hakusanojen yhteydessä täytyy käyttää risuaitamerkkiä (#), jotta kyseinen hakusana löydetään myös hakutoiminnon avulla.\nJoskus voi tulla myös Instagram-yritystilin poistaminen kyseeseen. Kannattaa kuitenkin ensin tarkkaan harkita, onko se poisto todella tarpeen vai voisiko tilin muuttaa yksityiseksi.\nInstagram-yritysprofiili yksityiseksi muuttaminen kuitenkaan ei valitettavasti onnistu ilman, että yritysprofiili muutetaan ensin takaisin henkilökohtaiseksi eli tavalliseksi profiiliksi. Sen jälkeen profiili voidaan muuttaa yksityiseksi.\nMiten saadaan Instagram-yritystili pois, jos siihen on todella tarve? Se onnistuu kirjautumalla yrityksen tunnuksilla tämän linkin kautta: https://instagram.com/accounts/remove/request/permanent/\n2. Julkaise säännöllisesti kiinnostavia kuvia ja videoita\nInstagramin perusidea on luonnollisesti kuvien ja videoiden julkaiseminen. Kiinnostavat kuvat keräävät julkaisijalleen seuraajia ja näkyvyyttä. Yritykselle tämä tarkoittaa potentiaalisesti miljoonia ihmisiä, joille esitellä omia tuotteita ja palveluita.\nInstagram yritysviestinnässä kannattaa panostaa kuvien laatuun, koska Instagram perustuu täysin visuaalisuudelle. Hyvälaatuisia kuvia on mahdollista saada myös puhelimella, kun muistaa huolehtia valaistuksesta, tarkennuksesta ja kuvan jälkikäsittelystä.\nMitkä sitten ovat hyviä julkaisuja?\nKannattaa heti huomioida, että puhtaiden mainosten julkaiseminen ei ole pitkällä tähtäimellä järkevää, vaan Instagram-yritystili sisällön täytyy olla aidosti mielenkiintoista ja sisältörikasta. Paino on yleensä sanalla sisältö, sillä toimivia julkaisuja voisivat olla vaikkapa tuotteiden käyttöön liittyvät ehdotukset.\nTietysti julkaistavaa materiaalia ohjaa suurelta osin myös yrityksen toiminta-ala ja tarjoamat tuotteet. Mitä konkreettisempia ja visuaalisempia palveluita myyt, sen helpompi niistä on keksiä laadukkaita julkaisuja Instagramiin.\nInstagramin algoritmi palkitsee seuraajien sitouttamisesta, joten julkaisuissa kannattaa hyödyntää myös erilaisia toimintakehotuksia, kuten tägää kaveri tai kommentoi oma suosikkiruokasi. Instagram-yritystilien orgaaninen näkyvyys eli ilman mainostamista saatu näkyvyys on ollut heikkenemään päin, ja siksi onkin tärkeää panostaa seuraajia sitouttaviin julkaisuihin.\nEi pelkästään kuvia, video kiinnittää huomion tehokkaasti\nVoit hyödyntää Instagramissa kuvien sijasta myös lyhyitä videoita, joiden huomioarvo on lähtökohtaisesti suurempi kuin staattisilla kuvilla. Video on myös erinomainen tapa demonstroida tuotteiden tai palveluiden toimintaa, varsinkin, jos kuvattu tuote on täysin uusi innovaatio.\nHyödynnä myös Instagram Stories eli tarina ominaisuutta\nInstagram Stories eli tarinat on ominaisuus, jonka avulla voidaan lisätä 24 tunnin sisällä katoavia kuvia ja videoita. Kuvien ja videoin päälle voi lisätä esimerkiksi tekstiä, paikkatunnisteita, hashtageja ja emojeita. Tarinoiden tekemisessä voi hyödyntää myös erilaisia kasvofilttereitä.\nInstagram yrityskäytössä tarinoiden avulla seuraajat voi viedä esimerkiksi matkalle kulisseihin, jakaa heille vinkkejä tai vilauttaa vähän uusia tulevia tuotteita. Ihmisiä voidaan aktivoida myös tarinoihin luotavien kyselyjen avulla. Tarinoita voidaan tallentaa myös kohokohdiksi, jolloin ne löytyvät yrityksen profiilista myös tuon 24 tunnin jälkeen.\nInstagram-yritystili tarinoihin voidaan lisätä myös linkkejä, jolloin kävijät pääsevät klikkaamaan itsensä tarinasta esimerkiksi suoraan sivustollesi. Tämä on erityisen kätevä ominaisuus siitä syystä, että esimerkiksi Instagram julkaisuihin linkkien lisääminen ei onnistu. Ominaisuuden saa käyttöön vasta sitten, kun yrityksellä on yli 10 000 seuraajaa. Kuka tahansa voi kuitenkin linkittää tarinasta omaan IGTV-videoonsa.\nIGTV on videopalvelu Instagramin sisällä\nIGTV-ominaisuus julkaistiin kesäkuussa 2018. Se on ikään kuin videopalvelu Instagramin sisällä ja sitä voi käyttää joko suoraan Instagram-sovelluksesta tai erillisestä IGTV-sovelluksesta. Kaikki Instagram-käyttäjät voivat perustaa oman IGTV-kanavan videoiden julkaisua varten.\nIGTV mahdollistaa Instagram Storiessia pidempien pystyvideoiden julkaisemisen. Videoiden on oltava pituudeltaan vähintään 15 sekuntia ja pisimmillään ne voivat olla 10 minuuttia. Vahvistetut tilit, joilla on yli 10 000 seuraajaa voivat julkaista jopa tunnin mittaisia videoita.\nIGTV mahdollistaa pidempien videoiden julkaisun ilman, että käyttäjiä tarvitsee ohjata toiseen kanavaan, kuten YouTubeen. IGTV:ssä ei voi mainostaa, vaan näkyvyys on saatava aina orgaanisesti.\nKatso, mitkä julkaisut toimivat\nInstagram kävijätiedot tarjoaa muiden sosiaalisen median kanavien tapaan monenlaista analytiikkaa esimerkiksi julkaisujen menestymisestä ja profiilisi seuraajista. Tietojen avulla voidaan arvioida julkaisujen toimivuutta ja kehittää tilin julkaisuja vastaamaan paremmin seuraajien kiinnostusta. Pääset tarkastelemaan analytiikkaa profiilin Kävijätiedot-painikkeesta.\nVoit esimerkiksi tarkastella kuvien ja videoiden näyttökertoja, kattavuutta, tallennuksia, kommentteja sekä reaktiomääriä. Lisäksi voit katsoa, mikä on ollut suosituin julkaisu esimerkiksi viikkotasolla.\nToimintavälilehdeltä saat tietoa aktiivisimmista viikonpäivistä, mikä voi auttaa julkaisujen suunnittelussa merkittävästi. Löydät myös tietoa siitä, kuinka moni on vieraillut profiilissa tai klikannut profiilissa olevaa sivuston linkkiä.\nKohderyhmävälilehti kertoo nimensä mukaisesti tietoa profiilisi seuraajista. Saat sen kautta tietoa esimerkiksi seuraajien sijainnista, iästä ja sukupuolesta.\nHuom! Instagram uudistaa tarjoamaansa analytiikkaa loppuvuoden 2020 aikana, joten osalla saattaa olla jo uusi näkymä käytössä.\n3. Käytä oikeita hashtageja\nInstagramissa julkaisujen jaottelu perustuu hashtageihin eli risuaitamerkkiin(#), jonka perään lisätään haluttu avainsana. Kun julkaisulle merkitään hashtageja, kuten #kalastus tai #suomenlinna, löytyvät julkaisut jatkossa näillä avainsanoilla hakemalla.\nInstagram hashtagit mahdollistavat myös kuvien hakemisen ja esittämisen vaikkapa omilla verkkosivuilla automaattisesti.\nSaat hashtagin helpoiten lisättyä julkaisun kuvaustekstiin, mutta voit lisätä hashtageja tarvittaessa myös julkaisun kommenttien joukkoon. Hashtageja voi päivittää myös myöhemmin lisää julkaisulle.\nInstagram ehdottaa sinulle olemassa olevia tageja, kun aloitat kirjoittamaan ensimmäisiä kirjaimia halutusta sanasta. Näet samalla myös hashtagin käyttökertojen määrän, joka antaa hyvää osviittaa sen suosiosta. Suosituimmilla tageilla on todennäköisesti eniten katsojia, joten sillä voi olla merkitystä valittaviin tageihin. Tarvittaessa voit toki aloittaa myös täysin omien ja yksilöllisten avainsanojen käytön.\n4. Tykkää myös muiden kuvista\nSosiaalinen media ei ole vain oman toiminnan hehkuttamista vaan myös aitoa kanssakäymistä ja keskustelua muiden kanssa. Fiksu tapa saavuttaa näkyvyyttä on myös osallistua keskusteluihin ja seurata alan muita vaikuttajia ja toimijoita. Instagram algoritmi myös suosii aktiivisia käyttäjiä eli myös sen takia aktiivinen läsnäolo kannattaa.\nInstagramissa tämä tarkoittaa tykkäämistä, kommentointia, seuraamista ja sisältöjen eteenpäin jakamista. Seurattavien ja kommentoitavien tilien ja kuvien on usein kuitenkin syytä liittyä vahvasti omaan toimintaasi, että Instagram osaa paremmin luokitella myös oman tilisi oikeaan aiheryhmään.\nHelpoin tapa saavuttaa näkyvyyttä Instagramissa on tykätä muiden julkaisuista. Voit käyttää ylempänä käsiteltyjä hashtageja etsiäksesi alkuun toimintaasi sopivia julkaisuja.\nVoit tykätä omalla käyttäjätililläsi kenen tahansa julkaisusta joko tuplaklikkaamalla itse julkaisun kuvaa tai klikkaamalla sen yhteydessä olevaan syvänkuvaketta. Alkuperäinen julkaisija saa ilmoituksen uudesta tykkäyksestä sekä myös kaikki kyseisen julkaisua katsovat pystyvät näkemään myös julkaisusta tykkääjät.\nInstagramissa voi luonnollisesti myös kommentoida eri julkaisuihin. Kommentointi on hyvä tapa liittyä keskusteluun ja jakaa omia kokemuksia ja vinkkejä. Kommentoijat voivat myös lisätä hashtageja julkaisuun kommenteissaan.\nKun Instagramissa seuraa haluttuja profiileja, tulevat niiden julkaisut jatkossa automaattisesti omalle aikajanalle näkyviin. Kuten jo aiemmin todettiin, on Instagram julkaisujen orgaaninen näkyvyys viime aikoina heikentynyt, eli kaikki seuraajasi eivät välttämättä näe kaikkia julkaisujasi.\nHalutuin tavoite on kuitenkin yhä edelleen saada Instagramissa omalle profiililleen mahdollisimman paljon seuraajia. Mitä enemmän seuraajia, sitä enemmän näkyvyyttä.\nMyös muiden profiileita kannattaa rohkeasti seurata, sillä muiden julkaisuista, silmänilon lisäksi, saa varmasti myös hyviä ideoita omaan markkinointiin.\nRepostaaminen eli sisältöjen uudelleen jakaminen\nJos Instagram-yritystili merkitään seuraajien toimesta heidän julkaisuunsa, voidaan kyseinen julkaisu jakaa eteenpäin myös yrityksen tilillä. Tämä on tehokas tapa ikään kuin palkita seuraajia ja samalla kannustaa heitä julkaisemaan lisää sisältöä, joihin he merkitsevät yrityksen.\nEnnen kuin jaat jonkin kuvan yrityksen profiilissa tai tarinassa, on tärkeää kysyä lupa alkuperäisen julkaisun tekijältä. Hyvän käytännön mukaista on myös mainita alkuperäisen julkaisun tekijä uudelleen jakamisen eli repostaamisen yhteydessä.\n5. Kutsu ihmisiä seuraamaan Instagram-yritystiliä\nInstagram-yritystili on valmis, mutta miten saada Instagram seuraajia. Kannattaa kutsua ihmisiä rohkeasti, hyviä tapoja tähän ovat muun muassa:\nLinkit kotisivuilla – Voit ohjata linkkien avulla kotisivujesi kävijöitä myös seuraamaan toimintaasi Instagramissa. Joillain aloilla Instagram voi hyvin hoitaa myös asiakasreferenssien ja kuvagallerioiden virkaa.\nSähköpostien allekirjoitukset – Sähköpostiviestin allekirjoitus on myös oiva paikka, jonne lisätä linkit yrityksen sosiaaliseen mediaan.\nOsoitteet painetuissa materiaaleissa – Yrityksen toiminnassa on varmasti myös paljon painettua materiaalia, johon on fiksua sijoittaa mainintaa yrityksen Instagram ja Facebook sivuista. Esimerkiksi kuitit, tilausvahvistukset, lähetyslistat ja muut tulosteet voi valjastaa myös mainontatarkoituksiin.


Ständimyyntiä Suomen laajuisesti - LiveRing Sales Co-Op\nLiveRing - social live video games.Get the app now! >>\nStändimyyntiä Suomen laajuisesti\nMe olemme LiveRing ja olemme valmiita mullistamaan myynnin! Teemme valtakunnallisesti laajaa ja laadukasta myyntityötä Suomessa.\nInnovatiivisuus ja luovuus\nHyvä energia ja positiivinen tiimihenki\nTavoitteellisuus + ahkeruus = tehokkuus\nTyötä tehdään tosissaan, mutta hauskanpitäminen ei unohdu!\nJatkuva uuden oppiminen ja kehittyminen - kasvaminen\nHaluatko edistää tuotteesi myyntiä?\nOta yhteyttä! >>\nMeillä on töitä! >>\nTule meille myyntikumppaniksi! ⭐⭐⭐⭐⭐\nVoisiko myynti olla se sun juttu?\nOletko ständimyynnin kova ammattilainen? Nouse meidän kanssa next levelille!\nOletko rohkea sosiaalisissa tilanteissa?\nHaluatko tehdä töitä ihmisten parissa ja oletko valmis oppimaan uutta?\nArvostatko vapautta, ja tykkäät itse päättää miten jutut tehdään?\nNuori ja kasvava yrityksemme etsii jatkuvasti uusia talentteja joukkoonsa. Voit olla jo kokenut myyntikonkari tai nälkäinen nuori, joka tahtoo mahdollisuuden näyttää kyntensä myynnin kentällä. Joka tapauksessa haluamme kuulla lisää juuri sinusta!\nMyyntityö on paitsi erittäin hauskaa niin myös palkitsevaa ja meillä onnistumiset näkyvät suoraan pankkitililläsi 🥳🤑\nMyyntityöstä on hyötyä monella elämän osa-alueella. Opit tuomaan itseäsi esille ja opit tärkeitä vuorovaikutustaitoja, joista on hyötyä kokonaisvaltaisesti elämässä. Myyntityössä pääsee tapaamaan aktiivisesti erilaisia ihmisiä. Työ ei ole mekaanista, vaan spontaani vuorovaikutus ja ihmisten kohtaaminen tekee siitä raikasta. Parasta on juuri se, että pääsee tienaamaan samalla kun tekee sitä, mikä on myös itselle mukavaa. Uskomme, että voimme tarjota sinulle tämän mahdollisuuden.\nYhteisöllisyys on keskeisessä asemassa joka päiväisessä toiminnassamme. Meillä kukaan ei tee töitä yksin. Innovatiivisuus, yrittäjämäisyys ja rohkeus ovat asioita joihin uskomme vahvasti. Työyhteisö ei jätä ketään kylmäksi. Yrityksemme juuret piilevät meidän asiantuntevissa myyjissämme. Meillä on aito arvostus ja kunnioitus myyjiämme ja heidän osaamistaan kohtaan. LiveRing toimii ympäri Suomea. Tällä hetkellä meillä on toimintaa mm Helsingissä, Rovaniemellä, Turussa, Tampereella ja ympäri pääkaupunkiseutua.\nÄlä pelkää yrittää, älä pelkää kokeilla, ole rohkea ja ota yhteyttä! Me LiveRingilla uskomme sinuun.\nMitä on myynnin yrittäjyys?\nLiveRingilla uskomme yrittäjyyteen ja yrittäjämäiseen tekemiseen. Meillä pääset työskentelemään kevyellä tavalla yrittäjänä. Omaa yritystä ei tarvitse perustaa, mutta mikäli se on tulevaisuuden tavoitteena niin meillä saat taatusti super arvokasta kokemusta yrittäjyyden onnistumiseen. Monelle nuorelle tarjoamme joustavan ja vapautta tarjoavan työtavan, jota kautta pääsee oppimaan lisää yrittäjyydestä ja myynnistä, nämä kaksi kulkee käsi kädessä mielestämme.\nMinustako kevytyrittäjä LiveRingille?\nOnko sinulla myyntiin sopiva asenne?\nAhkeruus, tavoitteellisuus ja sisäinen motivaatio - näitä arvostamme!\nOletko hyvä tiimipelaaja, mutta myös itsenäinen työskentely sujuu?\nRohkeus sosiaalisissa tilanteissa on LiveRingilla tärkeää!\nOmaatko hyvät vuorovaikutustaidot, jatkuvan halun kehittyä ja oppia uutta?\nOlemme luotettava nuori yritys, jossa myyjiä arvostetaan aidosti. Tiimihenki on meille tärkeää. Meillä myyjiä kuunnellaan ja osallistetaan päätöksentekoon. Kohtaaminen, vuorovaikutus ja rohkeus ovat läsnä arjessamme. LiveRingilla tarjoamme myyjillemme etenemismahdollisuuksia ja haluamme tukea myyjiä heidän tavoitteissaan. Myyntityö tarjoaa tärkeitä työkaluja elämää ja menestymistä varten. Näiden lisäksi meillä on tietty loistava mahdollisuus tienata!\nTule mukaan luomaan kasvutarinaamme! Tsiigaa avoimet työpaikkamme! >>\nSähkömyyjiä Helen-tiimiin Koko Suomi\nMyyjäduo Helen-tiimiin Koko Suomi\nMyyjiä WWF varainhankintaan Helsinki, Tampere, Turku\nMyyjäduo WWF varainhankintaan Koko Suomi\nSalespeople for the WWF Helsinki, Tampere, Turku\nSales Duo for the WWF Finland\n+358 50 599 2550\n+358 41 511 0510\n+358 44 989 1800\n+358 40 022 6281\n+358 50 3088 332


Euromance -leiri nonformaalin oppimisen ympäristönä - Theseus\nEuromance -leiri nonformaalin oppimisen ympäristönä\nSalmela, Elisa; Pikkarainen, Mari (2011)\nPikkarainen_Mari ja Salmela_Elisa.pdf (291.3Kt)\nMonikulttuurisen nuorisotyön tekeminen ja tutkiminen ovat erittäin ajankohtaisia asioita. Myös uusia opetusmenetelmiä etsitään jatkuvasti. Nuoret ja lapset ovat tulevaisuuden monikulttuuristen yhteiskuntien jäseniä, joten luonnollisesti monikulttuurisen työn tekemisen painopiste on heissä. Opinnäytetyön tilaajamme, Kokkolassa toimivan valtakunnallisen nuorisokeskus Villa Elban, toimesta teimme opinnäytetyön liittyen Euromance -leiriin.\nEuromance on Villa Elban järjestämä nuorten poikkitaiteellinen leiri. Viikon ajan nuoret työskentelevät valitsemassaan taidetyöpajassa. Ammattiopettajien ohjauksessa nuoret luovat poikkitaiteellisen loppuesityksen, joka on yleensä esitetty Kokkolan keskustassa yleisölle. Euromancen tavoitteena on kehittää nuorten kulttuurillisia valmiuksia, vahvistaa nuorten identiteettiä sekä tarjota nonformaali oppimisympäristö. Nonformaali oppiminen on muodollisen koulutusjärjestelmän ulkopuolella tapahtuvaa vapaaehtoisuuteen perustuvaa organisoitua toimintaa.\nOpinnäytetyössämme tutkimme Euromance -leirin vaikutusta nuorten nonformaaliin eli epäviralliseen oppimiseen. Päädyimme yhteispäätöksestä kvalitatiivisiin menetelmiin. Aineiston keruun suoritimme Euromance -leirille osallistuneille suomalaisille lähettämillämme kyselylomakkeilla. Vastauksia saimme takaisin todella vähän, mutta silti tutkimuksemme onnistui.\nTyömme osoittaa kansainvälisen poikkitaiteellisen leirin toimivan oivallisena nonformaalin oppimisen ympäristönä. Oppimista tapahtuu monella eri tasolla ja monella eri tavalla. Nuoret oppivat esimerkiksi uusia lauluja, mutta myös uusia sanoja vieraista kielistä. Tekemällämme kyselyllä selvitimme myös, että leiri toisaalta rikkoi, mutta toisaalta myös vahvisti nuorten ennakkoluuloja. Vertaisoppiminen sekä tekemällä oppiminen olivat vahvoja nonformaalin oppimisen tapoja leirillä. Nuoret saivat oppimisen kokemuksia ilman, että he itse edes pyrkivät siihen. Leirillä tapahtui siis hyvin paljon myös informaalia eli arkielämän oppimista.


Naapurit neuvovat Helsinkiin kaavailtua Tanssin taloa - Kulttuuri - Helsingin Sanomat\nNaapurit neuvovat Helsinkiin kaavailtua Tanssin taloa\nOslon Tanssin talo taisteli vuosia rahoituksesta, ennen kuin ovet avattiin 2008. Oslon neuvo Helsinkiin on: varokaa matalaa kattoa ja kiinteää katsomoa. Tukholmastakin tulee Helsinkiin vinkkejä. HS:n kirjeenvaihtaja Elina Kervinen tutustui Tanssin taloihin Oslossa ja Tukholmassa.\nTanssijat Irene Vesterhus Theisen ja Anne Lise Pettersen Rønne Oslon Tanssin talon näyttämöllä. (KUVA: Gorm K. Gaare)\nSaskia Wieringalla on oitis mielessään lista. Oslon Tanssin talon tuottaja ja pitkäaikaisin työntekijä osaa luetella heti, mitä Helsingissä pitäisi muistaa, jos pitkään haikaillusta Tanssin talosta tulee totta.\nTanssi: Tukholman Tanssin talo kärsii yhteiskäytöstä